Hundelort kan smitte både mennesker og dyr med parasitter og sygdomme - DyrlægeRingen\nHundelort kan smitte både mennesker og dyr med parasitter og sygdomme\nHundelort på gaden er ulækkert. Men det mest alvorlige er, at din hunds afføring kan sprede smitte til andre hunde og i værste fald børn. Få tips til god håndtering af din hunds afføring.\nAfføring, bæ, fæces, høm, høm, lort – uanset, hvad vi kalder det, bliver vi nødt til at tale om det.\nDet er så ulækkert at komme til at træde i en hundelort, som ikke er blevet samlet op – den lugter fælt og er svær at få af skoen igen.\nMen det er faktisk ikke den eneste – og heller ikke engang den mest alvorlige – grund til, at du skal huske at samle efterladenskaber op efter din hund.\nHundelort på gaden kan sprede alvorlige sygdomme og parasitter, men desværre også øge antallet af hundehadere. Og det vil være super ærgerligt, ikke?\nHundelort kan smitte med bakterier, vira og parasitter\nDet er ikke altid muligt at se på din hunds afføring, at den indeholder vira og parasitter. Her er nogle eksempler:\nParvovirus – særligt farlig for hvalpe og uvaccinerede hunde\nGiardia – kan ramme både hunde, katte og mennesker\nSpoleorm – kan smitte direkte og indirekte via mellemvært. Æg fra hundens spolorm kan overleve i omgivelserne i årevis.\nHjerte- og lungeorm – kan smitte via en mellemvært, fx en snegl der spiser af lorten\nNogle af ovenstående sygdomme og parasitter kan også smitte til mennesker. Det er oftest børn, der bliver smittet, fordi de nysgerrigt rører ved ting og kommer fingrene i munden uden at vaske dem først. God håndhygiejne er derfor også vigtig her.\nTip! Sandkasser, der bliver brugt som kattebakker af katte, er også en vej til smitte. Dæk altid sandkassen til, når den ikke er i brug.\nDerfor bør du også samle hundelort op i skoven\nNogle synes ikke, det er nødvendigt at samle op, hvis hunden besørger ude i skoven eller helt ude i vejens rabat, fx under en busk. Men selvom ingen risikerer at træde i bæen, kan den stadig sprede smitte, både til andre hunde, der snuser ivrigt omkring og til vil vilde dyr som fx ræve, der får mange af de samme sygdomme og parasitter som hunde gør – og spreder dem videre.\nGå efter bionedbrydelige hundposer\nDet tager 400 år for naturen at nedbryde en almindelig plasticpose, men kun 2 uger at nedbryde en hundebæ, afhængigt af vejret (kilde: Naturstyrelsen). Man forurener altså betydeligt mere, hvis man samler bæen op, pakker den ind i plastic og så smider den fra sig i naturen igen.\nDer findes i dag bionedbrydelige hundeposer, som er skånsomme for miljøet, når de bliver bortskaffet korrekt. Vi sælger dem også i vores butikker her i DyrlægeRingen. Men at du bruger en bionedbrydelig hundepose betyder ikke, at du bare skal smide posen med bæen ude i naturen! Du skal stadig finde en skraldespand at smide posen i.\nPosen beskytter måske til en vis grad mod smitte – men der går jo nemt hul på posen, når den ligger i naturen – og hvis en anden hund undersøger den med mund og tænder – og så beskytter posen ikke mod smitte med bakterier, parasitter og sygdomme.\nDet kan være svært at finde en skraldespand\nMan ser tit hundeposer med indhold smidt i naturen. Det viser jo, at man gerne har villet samle afføringen op, men ikke har taget den med til en skraldespand. Mange steder er der også langt mellem skraldespandene og det ville jo være dejligt, hvis kommunerne satte flere op og huskede at tømme dem.\nMange dyreklinikker, butikker og hundeskove har hundeposer til fri afbenyttelse. Desværre er stativerne med hundeposer tit tomme, fordi nogen desværre tager dem alle, så der ikke er til de næste, der har brug for en pose. Så dyre er poserne jo heller ikke, at man kan være nødt til at rapse sig til dem på den måde. Men hvis man vil spare, kan man fx genbruge de små poser, man tit får når man køber små ting i butikker – fx boghandler og apoteker.\nDer findes også hundeposeholdere til at sætte på hundesnoren, så man kan have en hel rulle med ad gangen. Det er smart, hvis hunden en dag skal af med mere, end den plejer. Og når poserne hænger på hundesnoren, glemmer man heller ikke at få dem med, når man skal ud at gå. Vi sælger også hundeposeholdere i vores butikker – nogle pynter ligefrem på hundesnoren.\nFå et gratis klistermærke til skraldespanden hos DyrlægeRingen\nVi vil gerne være med til at forebygge smittespredning og hundehadere. Derfor har vi fået trykt nogle klistermærker, som du kan få helt gratis i alle vores fem butikker. Klistermærket viser, at man gerne må bruge din private skraldespand til at komme af med sin hundepose i.\n... og så lige den med flag i hundelorten\nNogle ivrige mennesker sætter små flag i de hundebæer, der ikke er blevet samlet op. Virkningen er mildest talt begrænset.\nHvis du vil undgå at andre træder i lorten, kan du i stedet samle den op – og hvis du vil gøre opmærksom på forbrydelsen kan du tegne en ”fantomlort” med et stykke kridt, der hvor den har ligget – i stedet for at forurene yderligere med plasticpinde og flag – og sætte vores fine Dannebrog ned i afføring!\nTit sidder flagene også i lorte fra ræve, pindsvin og andre vilde dyr – og de lærer nok heller ikke at samle op efter sig, fordi de finder et festligt flag i deres afføring, næste gang de kommer forbi.\nNæsteDin kat er tryghedsnarkoman og foretrækker at blive passet hjemmeNæste


Flygtningenes luksusproblem | Verden ifølge Khader\nAf Verden ifølge Khader - 11. september 2015\nSverige eller Danmark? Nogle flygtninge kan vælge. Andre har intet valg.\nDe mange flygtninge, som politiet har givet frit lejde til at færdes gennem Danmark uden at lade sig registrere, står i virkeligheden med et luksusproblem. Og de danskere, der af et godt hjerte forsøger at hjælpe dem, risikerer at gøre hele flygtningesagen en bjørnetjeneste.\nÉn ting er, at Dublin-forordningen, der bl.a. pålægger det første modtagerland at registrere mennesker, som opholder sig illegalt i landet, reelt er brudt sammen. Noget andet er, at de mange flygtninge, som er nået til Danmark, men ikke vil søge asyl eller lade sig registrere, står i et temmelig bekvemt dilemma: De er ikke på flugt FRA noget, men TIL noget.\nJeg ville ønske, at en stor del af min familie og venner i Syrien stod med samme luksusproblem: Hvilket land skal vi vælge? Det valg har 13 millioner syriske flygtninge ikke. De har ikke pengene til at nå hertil, og det er i øvrigt nærmest umuligt at slippe ud af Syrien. De kan ikke vælge blandt Italien, Grækenland, Tyskland, Danmark eller Sverige. De har kun én mulighed: De kan forsøge at flygte til nærmeste sikre område. Og flygte igen, når konflikten flytter sig.\nDesuden skal man gøre sig klart, at mange af de flygtninge, der kommer hertil i øjeblikket, ikke er rejst direkte fra Syrien til Danmark. Mange har boet i Tyrkiet i måneder eller år, men har nu fået øje på en fri passage op gennem Europa. Andre er i virkeligheden libanesere eller nordafrikanere, der hævder, at de er syrere, og som ikke er på flugt fra en ulykkelig borgerkrig, men blot søger en bedre fremtid.\nØnsker man at søge asyl i Danmark, skal man have en fair og værdig behandling. Reelle flygtninge skal behandles ordentligt og efter reglerne – og de skal følge reglerne i Danmark. Når en ung mand til TV2 siger, at han hellere vil til Sverige, fordi Danmark har skåret ned på de offentlige ydelser og strammet reglerne for familiesammenføring, lyder det mere som indvandring end flugt.\nDet er ikke et spørgsmål om at være for eller imod at hjælpe mennesker i nød. Den unge mands attitude – og den hjælp, som danskere i misforstået godhed stiller til rådighed for flygtninge, der ikke vil lade sig registrere – kan på sigt skade millioner af ægte flygtninge i Syrien og nabolandene.\nDe mennesker, der har udstyret flygtningene med politiserende skilte såsom ’Nej til Danmark’ scorer et kæmpe selvmål, hvis deres ærinde er at bibringe den almindelige dansker en større forståelse for flygtningenes situation.\nSkal ’Nej til Danmark’ virkelig stå som flygtningenes vigtigste budskab til Danmark? Hvorfor egentlig ikke ’Stop Assad’ eller ’Befri Syrien’? Det er både ukonstruktivt og usmageligt at køre nyankomne flygtninge i stilling som talsmænd for egen politisk agenda, der udelukkende fokuserer på Danmark og ikke på det helvede, som flygtningene angiveligt kommer fra.\nDet er ofte de samme mennesker, der betegner sig selv som pacifister og siger ’ikke mere krig’, når politikere og kommentatorer advokerer for humanitære korridorer og flyveforbudszoner i Syrien. Løsningen er ikke at se stort på Dublin-forordningen, vende det blinde øje til og sende flygtninge- og migrantproblemerne videre. Løsningen er at sætte aktivt ind i Syrien, skabe humanitære korridorer, håndhæve flyveforbudszoner og generelt øge hjælpen i nærområderne.\nDenne artikel og den tidligere “tænk hvis en flygtning bar et bombebælte” bør være en øjenåbner til andre politikere og danskere. Naser Khader ved, hvad han taler om!\nigen – well put Khader.\nMens alle politikere i DK og EU leger gemmeleg……INGEN tør tage stilling….INGEN tager beslutninger – INGEN handler……ud over Løkke der tager til vinsmagning !!!!\nFlygtninges dominerende “vi har ret til” og vi kræver” og “vi bestemmer selv” lykkes altså!!!…så dét tegner godt for fremtiden????\nPersonligt giver jeg ikke en krone til flygtninge indsamlinger mv eftersom jeg snart har set og hørt så megen plattenslageri om hvad diverse flygtninge vil og ikke vil for ikke at tale om som omtalt at man ikke er en ægte flygtning når man rejser igennem fire fem lande på flugt,når de allerede er sikre i land 1.\nDen eneste undskyldning for at rejse langt er hvis og når nogle af dem har famillie de kan bo hos og blive brødfødet af i et andet land.\nAt man (Politiet) bare lader flygtninge rejse igennem og ud af Danmark er da set ud fra en økonomisk betragtning en fornuftig ting eftersom feks 1000 flygtninge til en udgift på ca 5000 i ydelse pr md jo giver en udgift for DK på 60 000 000 kr pr år + udgifter til indkvartering,lægehjælp og hvad der ellers kan påløbe af udgifter hvis de blev i Danmark.\nOg nej det er ikke de virkeligt fattige og forfulgte som ender her oppe i Danmark og som rejser igennem men derimod folk med penge på lommen som man siger om folk der har råd til at bruge flere tusinde kr på en rejse,hvor dem der dårligt har råd til 1 måltid om dagen sidder tilbage og venter på at blive slået ihjel i krigen.\nKan det betale sig at øse vand fra den synkende skude, før hullet er tæt.???\nDet er jo det i politikkere gør lige nu, hvor i snakker og snakker, og intet gør.\nHullet, hvad er det, hullet er isil, og hvad er isil. Isil er grundlagt på ruinerne af Sadams styre.\nAltså dit pati og V og O, har et inddirekte ANSVAR for den flygtningestrøm vi oplever nu.\nVille det så ikke være god konservativ politik at tage ansvar for sine handlinger??.\nI mit hovede giver det ingen mening at IKKE lapper hullet, før man øser vandet ud af skroget.\nResultatet vil blive at man løber tør for energi, på et eller andet tidspunkt, af at øse.\nSTOP KONFLIKTEN, så stopper man flygtningestrømmen.\nDer bliver født ca. 82 millioner flere end der dør årligt.\nDette er årsagen til alverdens flygtninge, migranter, asylansøgere og hvad de ellers bliver benævnt.\nOvenstående er fakta og siden 1950’erne er Afrika og Asien blevet advaret og de katastrofer, de er på vej ud i, men vi i VESTEN skal faneme ikke bestemme om den skal have 4 eller 10 børn pr. kvinde.\nSå som befolkninger er det selv skyld i alle deres problemer og det er ganske uretfærdigt, at vi skal betale regningen for snart 100 år idioti her i Vesten.\nJunker i Europa er en gammel uduelig narrøv når han taler ned til Europæerne om det kun er en flygtningstrøm som vil forøge vores befolkning med 0,7%.\nJa, de 0,7% er rigtige lige nu, men se blot på Danmark, hvor over 6-8% inden for de sidste 30-40 år har strømmet ind over grænsen.\nVi har flere områder i Danmark, hvor politi og brandvæsen ikke tør køre ind p.g.a. af disse mennesker, der før eller siden vil blive et reelt flertal i Danmark og smadre alt hvad vi har opbygget i generationer. Se på kriminalitet og voldtægter, hvor denne befolkningsgruppe er vildt overrepræsenteret.\nSpot on Khader !!\nDet er pga sådan nogle som dig, at ikke vil være i Danmark. Desuden var det ikke det i ville.\nOg så bliver vi nødt til at tale om at unge syriske mænd må tilbage og deltage i krigen mod despoterne. De kan ikke sidde i Danmark, Sverige og Tyskland mens europæiske mænd må kæmpe deres krig.\nJa til kvinder, gamle og børn – men mændene må tage ansvar og kæmpe for deres familier kan vende tilbage.\nEuropa skal og kan ikke huse alle de millioner mennesker.\nMøder man ikke sine redningsmænd med taknemmelighed ? hvor svært kan det være at forstå, at uden registrering, har vi ikke en jordisk chance for, at holde ekstremister ude ? er det kun mig der ser at hovedparten er unge mænd ? hvorfor bliver debatten for og imod , opfattet som ” dem der vil hjælpe – og dem der ikke vil hjælpe flygtninge ? er der ingen der ser splittelsen i norden og i danmark – og har man tænkt over følger af det ??????????\nNUL KRONER fra mig til næste flygtningeindsamling.\nDe lovovertræder der de sidste par dage har lukkede motorveje og togforbindelser er IKKE flygtninge.\nDe er migranter!\nLæste i Politiken en historie om en migrant med 2 iphone (1 sort og 1 hvid), der fik ordnet sine negle under hendes såkaldte flugt. Hun vil som alle andre til Sverige for at får familiesammenføring og en uddannelse betalt af skatteyder.\nMere mærkeligt virker det hele på mig, når et land som Saudi-Arabien ikke vil modtage nogle af alle de mennesker, men vil betale for 200 moskeer i Tyskland alene.\nKort sagt alle disse mennesker har ikke behov for vores hjælp, hvilket betyder vi skal tage stilling hvem af dem vil være en fordel for Danmark og hvem vi skal sige nej tak til.\nDu har helt ret Khader, det vi ser er en folkevandring af mennesker der søger en bedre tilværelse. Måske er de i første omgang flygtet fra krig, men nu de er i sikkerhed (i nabolandene), vil de videre og mener sig berettiget til at selv at vælge hvor de vil bosætte sig.\nDerfor er Junckers plan om at fordele “flygtningene” ved kvoter til de forskellige lande i EU også en katastrofal løsning på problemet. Hvordan tror man at de folk vil reagerer, der i øjeblikket rejser rundt i EU, med bestemte forestillinger om hvilket land de vil bosætte sig i, hvordan vil de ikke reagerer når de bliver tvangsdeporteret til lande som de absolut ikke vil hen til. Og hvordan vil de folk overhovedet kunne integreres i et land som de absolut ikke er interesseret i at bo i. Hvordan vil folk reagere, når de får at vide at de bliver deporteret til fx. Rumænien, Bulgarien eller Lithauen ???? . Det er jo næsten tilstande der svarer til dengang USSR deporterede folk til Sibirien.\nJeg synes at virkeligheden har overhalet Naser Khadar og hans synspunkter.Vi har kun set toppen af isbjerget hvad angår flygtningestrømmen.(Ca. 99% af disse flygtninge fra mellemøsten er stadig i nærområderne, – og de har kummelige kår.)En langsigtet plan må laves for flygtningerne i nærområderne – den skal være reel – og i mellemtiden må vi tage os af disse ulykkelige mennesker,hvilket også civilsamfundet har vist sig i stand til.Men verden har forandret sig lige så radikalt som da man bombede Twin Towers i USA.\nGodt talt igen, Khadar\nMen også sor ros til regeringen/Støjberg for den klare udmelding om økonomiske stramninger for flygtninge/migranter i DK.\nUanset hvad lalle-partierne omkring den tidligere regering står og udmaler – med TV2-journalisterne som fåredumme mikrofonholdere – så hjælper det jo på antallet af såkaldte flygtninge til DK – de vil nu hellere til Sverige. Bravo regering/Dansk Folkeparti.\nDu har ganske ret i hvad du skriver i dit indlæg Kader ! Og lad os så iøvrigt sende – alle de aktuelle muslimske imigranter og flygtninge – til det evigt moraliserende og bedre-vidne Sverige, som altid har så pisse-travlt med, at kloge sig vedr. andre landes måder, at agere på…. De 200 mosker som at Saudiarabien har tilbudt i “gavmild” “flygtninge” hjælp – dem synes jeg også bare, at vi skal lade Sverige få allesammen – når nu, at de er så glade for den slags…. Lad det Sverige som lever i et selvbedrag vågne op – lad Sverige’s falske selvopfattelse briste….Det Sverige som i stor stil eksoorterede og leverede stål og andre vigtige rå-stoffer til nazi-tysklands våben-industri under anden verdenskrig…. Det Sverige som ikke aktivt kæmpede mod nazi-Tyskland, men blot så passivt til på Nazisternes massemord på jøderne (at de lod nogle få komme ind i Sverige for, at kunne hævde god samvittighed – tæller ikke rigtigt ! Sverige var og er en selv-højtidelig kujon og hykler nation)….\nDu har ganske ret i hvad du skriver i dit indlæg Kader ! Og lad os så iøvrigt sende – alle de aktuelle muslimske imigranter og flygtninge – til det evigt moraliserende, selv-højtidelige og bedre-vidne Sverige, som altid har så pisse-travlt med, at kloge sig vedr. andre landes måder, at agere på…. De 200 mosker som at Saudiarabien har tilbudt i “gavmild” “flygtninge” hjælp – dem synes jeg også bare, at vi skal lade Sverige få allesammen – når nu, at de er så glade for den slags…. Lad det Sverige som jo lever i et selvbedrag vågne op – lad Sverige’s falske selvopfattelse briste….Det Sverige som i stor stil eksoorterede og leverede stål og andre vigtige rå-stoffer til nazi-tysklands våben-industri under anden verdenskrig…. Det Sverige som ikke aktivt kæmpede mod nazi-Tyskland, men blot så passivt til på Nazisternes massemord på jøderne (at de lod nogle få komme ind i Sverige for, at kunne hævde god samvittighed – tæller ikke rigtigt ! Sverige var og er en selv-højtidelig kujon og hykler nation)….\nSpot on.. Jeg har efterhånden også set alt for meget til at tro at de er ægte flygtninge.. Nægter mad fra rødekors, kaster sten efter dem der bor i de lande de er “flygtet” til.. Nej de for ikke en krone den næste flygtninge indsamling.. Det er simpelt hen en fornærmelse mod in intelligens. Nen at der så er en stor del der stadig går naive rundt og tror de er ægte flygtninge… Det fatter jeg altså ikke en fis af..\nJeg håber et eller andet sted at du bliver ved med at brøle som du lige har gjort.. Sørg for at komme noget mere på TV med især det her budskab.\nVil du være så venlig at mødes med mig til en snak omkring Syrien, Damaskus og Nostradamus.\nJeg vil gerne mødes med dig på morgen cafeén “giv din hånd” for at drøfte verdens problemerne og hvis du kan tage Øzlem Cekic med dig så ville det være en meget stor hjælp for mig der gerne vil hjælpe uskyldige mennesker som der findes i hele verden.\nJeg bliver desværre modarbejdet af frimurerlogen, Jesuitterne, Jihadister og Satanisterne der styr nazismen, racismen, religioner, bander, terrororganisationer der skaber konflikter, krige og svindel.\nSå hvis du gerne vil hjælpe mig med at stoppe denne her meget ond system som der findes i hele verden så kan jeg hjælpe os mennesker som bliver ført bag lyset med at være i lyset samt agere på den helt rigtieg måde som jeg har fundet ud af for millioner af år siden er den mest rigtigste for alle.\nSidst at jeg skrev til dig omkring regler for ytringsfriheden som jeg har skabt igennem karma loven så valgte du ikke at offenliggøre mit indlæg til offenligheden muligvis fordi at jeg meget gerne vil anerkendes for alt det gode som jeg gøre for uskyldigt liv som der findes i vores natur.\nJeg er blevet bekendt med at planet Jorden bliver plyndret for informationer, ideér, mineraler og andre ressourcer af Lyrian og Pleidians folket som nu er den hvide race her på planet Jorden der i virkeligheden ikke selv stammer herfra planet Jorden men som i virkeligheden tilhør de oprindelig fmennesker som er min mors elskværdigt Indianer folk som jeg har valgt at forsvar imod alt onde igennem mine anmeldelser og retsforfølgeninger via den lov som jeg har skabt der idag kaldes for karma loven.\nDen hvide race her på planet Jorden har skabt flere typer menneskere som er araberne, svinene, gederne, repteliens, aliens og homosapiens til slaveri, arbejdskraft, plyndringen af de oprindeliges planet samt til at skabe en masse postyr med så den hvide race har mulighed for at skjule sig for alle de problemer som de selv har skabt og som de meget gerne vil have andre til at tage skylden for.\nAlle sammen er blevet anmeldt, anholdt og retsforfulgt af min bevidsthed for deres medvirkende til ulovlige aktivetter samt kriminelle handlinger som jeg kan se forgår her på planet Jorden og i andre steder som der findes i vores univers.\nPå grund af de mange pagter som den hvide race forsøger at bryde med, betyder det så at de ikke mere er interesseret i at dele den fælles rige eje med andre som der findes i hele den spirituelle og åndelig verden.\nJeg er også bekendt med at den hvide race som stammer fra planet Lyrian og planet Pleidians har brudt den fælle rige eje traktat som jeg garanteret har været med til at skabe for at forsikre mig og andre liv også selv om man har dyre gener i sig eller andre gener i sig som er gensplejset med den menneskelig gen.\nManges liv er truet på grund af disse mennesker som stammer fra planet Lyrian og planet Pleidians hvilket at jeg ikke vil tillade dem også selv om at de indirekte har tilbudt mig 1/10 del af fortjenesten for at lokke andre i en fælde som Jesus Kristus.\nÆrligt talt så har jeg aldrig været interesseret i at snyde nogen men min fars folk som er den hvide race har forsøgt igennem mange påvirkninger af mit liv, at få mig til at gøre uretfærdigheder imod andre og i al hemmelighed specielt imod mig selv som styre den materielle, spirituelle og åndelige verden med karma loven som jeg har skabt.\nI øvrigt så har jeg altid opdaget at jeg ikke kunne stole på min fars folk som er hele den hvide race.\nHjælp mig med at hjælpe jer forskellige typer designer mennesker ud af disse mange problemer som den hvide race har skabt for jer og de oprindelige mennesker som i virkelighed stammer her fra planet Jorden.\nHvis du ikke hjælper mig så ender du som så mange andre med at ryge til helvedet i den åndelige verden for at blive straffet på lige fod med hele den hvide race som i nye typer mennesker har lavet en pagt med.\nMit navn er Niels Phillip Santos Bunch, Tlf.nr. 71552551, email : sharingknowledge@mail.com\nDet er vel ikke nødvendigvis diskvalificerende som flygtning at man har penge, eller hvad? De jøder, der blev hjulpet til Sverige under anden verdenskrig, var vel for en stor dels vedkommende også rimeligt velbjærgede, men havde vel ikke af den grund mindre behov for hjælp. Så vidt jeg ved, var det Hitlers politik at udrydde alle jøder, uanset indkomst. Og mange af dem efterlod store værdier i form af kunst og fast ejendom. Mon ikke man kan forestille sig, at noget lignende er tilfældet for nutidens flygtninge. Det virker helt forkert at tale om “ægte og uægte flygtninge.” Mon ikke der bare er tale om en undskyldning for ikke at involvere sig.\nNaser jeg beundre dit klarsyn, enhver “etnisk” dansker der siger som du, vil blive kaldt racist, men fordi man kan skille tingene ad eller være kritisk, behøver man jo ikke være racist. Da tingene udviklede sig kritisk i Syrien, var jeg rystet. Syrien ligger i Europas baghave, og Europa vendte det blinde øje til, vel pga. Ruslands ivrige behov for at sælge våben til alle de “forkerte” mennesker- følgerne som vi ser nu var vel til at forudsige. Undskyldningen: Så længe der ikke bliver brugt kemiske våben, griber vesten ikke ind. Der er blevet brugt kemiske våben, hvor bliver vesten så af? Vi har gladeligt sendt soldater til Iran og Afganistan, hvorfor blev Syrien svigtet? Nu hvor vi står i denne groteske situation, som er rent anarki, føles det som om hele Europas politikere er væk. Almindelige Europæiske borgere er sat helt ud af spillet, vores demokrati er ikke eksisterende, alt styres af EU som et andet “demokratur” tro I har demokratisk indflydelse.. Du af alle Naser ved, hvorfor lytter vores danske politikere ikke til dig?\nVille ønske jeg havde den samme gave i form af at kunne formulere mig som dig Khader. Syntes det er en anskuelse af situationen lige nu, som er Spot on.\nTak for din måde at være på, og tak for din måde at skrive på.\nEU politikere diskuterer lige nu hvordan vi skal fordele 160.000 flygtninge/emigranter. Hvad så med de næste 160.000 tusinde og de næste 160.000??? Sandheden er at strømmen fortsætter med stadig større styrke, indtil man sætter en prop i!!! Den diskussion tør ingen politiker tage, for så er man umenneskelig, usolidarisk og racist. Tag iltmaske på = sæt proppen i og hjælp så bagefter så meget man er i stand til!!!\njeg syntes at de mennesker der tegner bildet af danmark burgte rejse hjem og kæmpe for det der er deres men det er jo nemmere at løbefra denpligt man har der giver et statsborgerskab da man kan til tvinge sig et nyt for fri så kan mam jo rejse hjem på ferie hvis livet blivre for hårdt i eropa\nEr normal meget enig i Nasers synspunkter, men det er ikke fair at mistænkeliggøre flygtninge bare fordi mulighederne for familiesammenføring styrer deres præferencer vedrørende modtagerland.\nHvis det var bare én uges forskel på, hvor hurtigt to forskellige lande ville lade mine børn slutte sig til mig, så ville den forskel være helt og aldeles bestemmende for, hvilket af de to lande, jeg ville søge asyl i.\nAt forvente andet er i bedste fald kynisk.\nPåstår dansk politi har tæsket løs på dem. Utaknemmelige asylshoppere kan gå ad h…… til. Venstrefløjen OG “shopperne” er dem, der bagtaler Danmark! Ingen andre.\nJeg skal ikke være med til at zone Tysklands krigspsykoser. Der Führer, der har inviteret 160.000 til Europa må selv være vært for “gæsterne”!\nJeg kan lide den kvinde, der smuglede et par flygtninge imod sverige. Hun var dum som kun få, idet hun påstod, at EU var et stort Fort Europa.\nDet er faneme det mest elendige Fort der nogensinde er bygget, alene i år, er der kommet over 500.000 flygtninge ind i dette Fort. Men hvad Venstrefløjen har jo aldrig været sandhedsvidner, men i dette tilfælde en flok hallah-hippier.\nPhillip Santos – du bor vist overveje at tage hovedet ud at toiletkummen. Det var dog den vaerste gang usammenhaengende konspirations teori crap jeg nogen sinde har set og spild af alles tid\nSnak, snak, snak og mere (kvalmende) snak fra I politikere.\nMEN HVORNÅR (?), får I jer mon taget sammen til at agere på, at EU igennem flere år har tilladt Dublin-forordningen være ude af kraft ?\nDet samme med Schengen, hvor EU ikke overholder sin forpligtigelse om at skulle beskytte og sikre den ydre grænse. Hvorfor har I ikke taget EU fat om nakken, når nu europas lande ligger frit åbne for alle mulige illegale og bekvemmeligheds-flygtninge, som også åbne for terrorister og IS-relaterede personer ?\nNår disse to, Dublin og Schengen, reelt set må konstateres for ikke-eksisterede, hvordan kan det så gå til, at I danske politikere ikke i samme øjeblik reagerer herpå, og påtager jer sikring og beskyttelse af den danske grænse, havne m.v. inkluderede ?\nHvornår har I tænkt jer at ville optræde ansvarligt overfor det land og de borgere, som det er jeres selvvalgte opgave og dermed ansvar at tage vare på – eller er det slet ikke intentionen ??\nHvordan I andre kan lade Dansk Folkeparti gå enegang i ansvarlighed overfor land og borgere, er mig ganske uforståeligt. Nu synes Socialdemokratiet umiddelbart så småt at begynde at bevæge på sig, men så jo alligevel så lidt. Måske mere signalpolitik end den virkelige viljes store og helhjertede indsats, får man desværre fornemmelsen af. Slet ikke i nærheden af den helhjertethed, der kommer fra DF i deres forslag. Men for dem, handler det jo også 24-7-365 mest af alt om land og borgeres velbefindende og tryghed.\nDF er i mindretal overfor I andre partier og politikere, jeg ved det jo såre godt.\nMen hvor ville det være vidunderligt, om andre partier ville ‘æde sig selv’ og vise samme respekt og ansvarlighed overfor danskerne og Danmark, som DF gør.\nNår der rigtigt tænkes efter, har I andre så ikke længe svigtet. Se nu at få rettet op, ikke også ?\nFlygtninges luksusproblemer kan det vel ikke være rimeligt, at andre skal betale for – vel ej heller for dem, der ikke vil os noget godt !\nJ. Hansen, i princippet enig, men tal ordentligt\nUalmindelig mange undersøgelser fortæller at indvandre fra ikke vestlige lande integreres dårligt, og giver minus på Europæiske landes konti, hvorfor er det så lige at Tyskland tror de nye migranter beriger deres land? Vi hører hele tiden at vi godt kan bruge de veluddannede migranter, men er de det? Hvis man er så veluddannet, hvorfor så file sine fingeraftryk m. Sandpapir? Fingeraftryk bruges vel, når folk er analfabeter, er det en befolkningsgruppe der beriger, vi lever i EU hvor høje uddannelser giver job, og ufaglærte ikke længere har plads. Hvad har en fremmed befolkning, uden uddannelse og sprog at tilbyde, udover at ligge til byrde, gad jeg godt vide- ser ud som om folk her er enige, hvor er ansvarlige politikere henne?\nDet her er ikke så meget en kommentar, men mere et spørgsmål.\nDu taler meget om flygtninge og indvandring. Du bliver “brugt” af højrefløjen fordi du lefler for deres holdninger.\nBare EN eneste ting jeg IKKE forstår. Hvorfor har du mere ret til at være kommet til Danmark fra Syrien og få del i de danske velfærdsgoder, end de der kommer nu ??\nEr der en dato på for hvornår du synes folkevandring var en god ide, til nu hvor det er en dårlig ide.\nHusk på Danmark gav dig de muligheder du nu fratager andre.\nJeg forholder mig ikke til indvandring, men undskyld dit hysteriske hykleri.\nSyrien mangler “kloge” folk som dig til at hjælpe I Syrien men du foretrækker den varme stue i Danmark\nJeg er simpelthen så glad, taknemmelig og lettet over at læse Naser Khaders indlæg omkring denne problematik. Jeg svaner virkeligt at politikkerne, og myndighederne træder i karakter i disse dage, og dermed viser os alle, at de var vores stemme værdig. Jeg tror ikke jeg behøver nævne at vi alle gerne vil hjælpe, og sætte ind med en humanitær indsats hvor det er det er allermest nødvendigt. Men at blive kritiseret fordi jeg er af den holdning, at den indvandring vi nu har været vidne til, de sidste dage, ikke er helt reel, og at vi skal slå koldt vand i blodet, og fortsat håndhæve loven, ja, der stopper min empati.\nBare vi snart ser noget handling, og at alle skabs hellige må krympe sig, når sandheden i al sin gru går op for dem.\nKarin. Grønfeldt. Lindbæk.\nNaser, mere klart og fint formuleret kan det ikke gøres !!! RESPEKT HERFRA !!!\nHvis man ikke vil tage imod hvilket som helst lortearbejde til hvilken som helst løn er man ikke rigtig arbejdsløs. Det siger derfor sig selv, at man heller ikke er rigtig flygtning, hvis man helst vil være i det land, hvor man har de bedste udsigter til at få familien med.\nLene Cheng Hansen\nJeg er så enig med dig. Hvis man flygter, så virker det forstemmende at man kan passere mange lande, hvor man er i sikkerhed. Ydermere at tillade sig at lave sådan et kaos og blokere motorvejen. Det er hvad jeg vil betegne som asylshopping og bekvemmelighedsmigranter. Jeg græmmes ved at de mennesker udsætter deres børn for den behandling. De skulle skamme sig dybt. Jeg glæder mig kun over at de tager ud af vores land. Jeg vil ikke betale en øre til dem. Min far kom fra Kina i 1960’erne og har aldrig modtaget en krone fra samfundet. Tværtimod har han bidraget med at arbejde i døgndrift, åbnet forretninger og skabt nye arbejdspladser. Han bliver også vred når han ser de bekvemmelighedsmigranter på fjernsynet. Hvad ligner det at komme her med den opførelse. Havde vi gjort det i deres land, så var vi blevet eksporten til den nærmeste henrettelsesplads. Hvor er det endnu mere forgræmmende at læse om de åndsforladte danskere, der er åh så humanistiske. Det er en skændsel. Vi har i forvejen så mange problemer med de efterkommere og nytilkommende vi allerede har. Vi kan ikke blive ved med at absorbere dem i samfundet. Vi har allerede parallelsamfund i Danmark. Jeg har i en årrække arbejdet som sagsbehandler for integrationsborgere. De forstår først ikke hvorfor de får kontanthjælp. De har altid skulle klare sig selv. Mange af dem var analfabeter og skulle i sprogproblemer. De forstod ikke det at gå i skole. Det var håbløst. Fjern den kontanthjælp, og så kommer der ingen. Tro mig. De skal nok finde noget at lave, hvis de ikke får nogle ingen. Der var en del der lavede sorte penge, mens de fik kontanthjælp. Danmark – du er så utrolig naiv. Jeg synes det er på tide at vågne op. Afskaf pengene til bekvemmelighedsmigranter og hvor står det lige de skal have penge her i Danmark. Og en lejlighed og penge til møbler mv. Det får danske unge ikke, når de flytter hjemmefra. De må rask væk betale 5000 for et værelse. Utroligt hvor naivt et land Danmark er blevet. Så kære Nasser – det er befriende at du sætter ord på det mange tænker!\nJeg er fuldkommen enig med Khader. Hvad er det, der egentlig sker? Hvorfor gør journalisterne mm ikke mere ud af hvorfor der findes flygtninge? Hvem forsyner Syrien med våben? Hvem tjener penge på andre menneskers sårbarhed? Mennesker der handler med mennesker, uanset hvad???\nHvorfor er flygtninge ikke mere ydmyge?? Jeg mener, de er stadig i live, får den hjælp de har behov for, og alligevel får vi fingeren og de kræver og de har lov til?????\nMennesket??? Du milde for en “intelligent” idioti af dimensioner.\nIntet under, at fænomenet social dannelseshumanisme konstant kan bilde den halve eller hele verden ind, at en såkaldt elite i hensynsforklædning konstant søger at udrydde dumheden, fejlene og forskellene, mens det modsatte i virkeligheden sker.\nEnd ikke et æbletræ kan skabe så mange fuldstændig fejlfri, uplettede og ligestillede æbler, som selv de mest feministisk-rabiate ligestillingssvenskere og dubiøse akademikere går og drømmer om.\nNaturen sætter sine grænser og vælger tidløst sine nådesløse spor – af naturlige grunde og af hensyn til forædlingen.\nLidt modsat industrien og dens uddannelsesbesmittede kapital-baroner, der kun vil maksimere profitten og score kassen her og nu.\nGå hjem og vug, røvhuller!\nKære Nasar Khader\nJeg kunne ikke være mere enig med dig i det her, men hvordan stopper man det her? Jeg synes at det er skræmmende med denne folkevandring indi Europa uden at det bliver stoppet.\nDet er indlysende, at når de rigeste og bedst uddannede 10-30 procent af befolkningen er flygtet og dermed ikke vil være til stede, når landet skal genopbygges, så bliver Syrien til den tid ressourcemæssigt endnu dårligere stillet end før krigen, for det var jo dem der havde flest ressourcer og kompetencer og tog dem med sig.\nSpørgsmålet burde ikke være, hvad Europa kan gøre for de flygtede syrere, men hvad de kan gøre for deres eget land når den tid kommer. Også af den grund burde de blive støttet til at blive i nærområdet mhp at vende tilbage.\nDu har vist glemt at tage din medicin. Hurry up\nSån er det når man deltage i en krig alt har konsekvenser!\nJa det var helt rigtigt hvad du skrev om Sverige under krigen, du glemte bare et par ting nemlig, at svenskerne lod store mængder af tyske soldater rejse igennem Sverige. selvom de påstod at de var neutrale ,og når toget kørte retur efter flere soldater var det læsset med svensk jernmalm, og først i krigens sidste fase da man så hvad vej vinden blæste, blev den trafik stanset. Men hyklerriget st\nopper ikke her, fordi Sverige igennem en lang år række var en af verdens største våben eksportør og eksporterede våben til hvem som helst. I dag er det således, at en svensk journalist har afsløret, at myndighederne har fusket med tallene om det Svenske bmp ,som i virkelig heden er en del lavere end opgivet. Nu oplyser Sverige ikke længere deres bmp. i forhold til indbygger antallet. Det er fordi det er nedad gående på grund af det store antal fremmede, som ikke arbejder og dermed ikke bidrager. Sverige er i virkeligheden blevet et fattigere land på grund af den massive indvandring.\nVi kommer heller uden om at diskutere pressens rolle i dette. Når man hører Danmarks Radios udsendte i P1 Orientering berette, at han vurderer at ca 75 % af de flygtninge/migranter han støder på er unge mænd i alderen 15-30 år – overvejende fra Afghanistan – så harmonerer det umådeligt dårligt med det billede som vi oftest præsenteres for i medierne. Denne indvandring kommer til at ændre Europa for altid .. og det bliver ikke til det bedre.\nEfter min mening skulle alle syriske flygtninge sendes videre til videre til enten Rusland eller Kina. Det er de to lande der beskytter Assad. Så kunne det være at der skete noget.\nEn tidligere kommentar nævner en voksende verdensbefolkning som årsag, men siger samtidigt, at vi i Vesten ikke skal blande os i, om de får 4 eller 10 børn..\nEnig – såfremt vi så heller ikke tilbyder disse mennesker lægehjælp og medicin, eftersom det er derfor befolkningerne eksploderer!\nFordi man Ikke kan forstå hvorfor folk rejser gennem 7 lande, så kunne man jo godt tro på de øjenviden beretning fra første hånd, der blandt andet kommer fra Steffen Jensen, mellemøstkorrespondent\nOg så kan man jo undersøge HVORFOR de rejser gennem 7 lande. Alte efter hvordan man tæller og hvilken rute vi tager så er en anden sandhed:\nDe første 2 har taget rigeligt med flygtninge og kan ikke tage flere. De næste 2 sender dem videre med “knippelslag”. Det sjette har taget den største part af flygtninge, så der bremser man op for familiesammenføring. Det syvende er de ikke velkomne i.\nSå må de jo bare søge videre til det 8. eller 9 eller 10. Eller…..\nJeg synes at Khader har ret i meget af den han siger helt uden tvivl og det er også meget sigende om hvor kompliceret situationen rent faktisk er.\nDesværre bruger mange mennesker sådanne skrivereier til at generalisere som ALTID er ubegavet i en debat.\nDer kan jo ikke være nogen tvivl om at der af de mange mange millioner flygtininge er nogle som er kriminelle, imigranter og ikke flygtninge, nogle har måske enda en iphone. Men det betyder ikke at alle der strømmer til europa i øjeblikket er en flok vældfærdsturister.\nJeg synes også det er vigtigt at gøre sig klart at Danmark har i stor grad været med til at destabilisere mellemøsten med sin krigsliderlighed i AfganistanIrak og Libyen.\nMan overvejede jo også i sin tid at gå med USA ind i Syrien, nu kan man jo ikke fjerne Assad for så kommer Isis jo bare til at styre landet og det er jo endnu værre.\nJeg ville synes det klædeligt at Danmark nu tager en del af ansvaret for en situation de selv har været med til at skabe, lige som alle andre involverede i deisse konflikter.\nDet siger jo sig selv at hverken Danmark eller resten af europa kan modtage millioner af flygtninge, men noget skal der gøres.\nHvis nu ikke Khader og hans politiske kollegaer var så langsomme til at reagere, så havde der jo nok allerede være stablet en holdbar plan på benene, specielt når man husker på at Italien for flere år tilbage bad om hjælp og en fælles plan for håndteringen at den øgede strøm af flygtninge. Men den gang var det jo kun Italien det gik “ud over” så resten af europa sagde, hey de kommer til jeres land i må selv tage jer af det.\nDa Grækenland og euroen skulle redes var der ligepludselig masser af penge at finde. Det kunne måske være en ide at EU samlede en sjat penge sammen og lavede nogle store flygtnige lejre i F.eks Tyrkiet, Grækenland og Italien. Hvor flygtninge kunne hjælpes med mad og alle nødvendigheder. Hvor læger uden grænser kunne hjælpe i forhold til menneskers sundhed osv.\nHer ville der så være mulighed for at registrere hver enkel flygtning og tage stilling til om de er berettigede til asyl.\nNår krigen i Syrien så engang ender kan disse mennesker sendes tilbage til deres fædreland for at hjælpe med opbyggningen.\nDer er måske ikke verdens bedste plan, men det er dog en plan.\nNoget andet et den meget snæversynede holdning at alle flygtninge er flok rige samfundsnassere.\nHvordan kan Danmark være militær allierede med lande som Saudi Arabien, Kuwait, UAE og flere lande der ingen vilje viser til at hjælpe deres trosfæller. Lande der har en holdning til kvinder som er helt og aldeles til grin. Hvor menneskerettigheder er et fy ord.\nJeg ønsker IKKE at se tørklæder,jeg ønsker IKKE at se eller høre – personer der ikke kan Dansk men kun Arabisk – – fattigdomsflygtninge / økonomiske pirater / velfærdsindvandrere / migranter / såkaldte asylansøgere, jeg ønsker IKKE at se brune eller sorte mennesker indhyllede i lagner,turbaner,nigab,moskeer, assylcentre og andet kulturfremmed mv. – hvis jeg ønskede at se dette, ville jeg bevæge mig syd for middelhavet.\nJa – vores statsgæld vokser katastrofalt hver eneste dag , med over 100 millioner om dagen.


Lejebetingelsersæsonlejere - DGI-Huset Aarhus\nLEJEBETINGELSER FOR SÆSONLEJERE\n§ 1. Kontraktvilkår gældende for leje af idrætslokaler på sæsonbasis.\n§ 2. Pris og betaling\nDGI Huset fakturerer månedsvis forud. Fakturaerne sendes via lokalebookingsystemet. Der sendes en fakturakopi til den mailadresse, som er oplyst i lejers stamoplysninger. Originalfakturaen fremsendes via PBS med indbetalingskort, som bedes anvendt ved betaling.\nHvis der er oplyst EAN-nr., bliver originalfakturaen sendt via dette.\n§ 3. Aflysninger\nTil afvikling af kulturelle eller kommercielle arrangementer forbeholder DGI Huset sig ret til at aflyse lejers tider op til maksimalt 6 dage pr. sæson (udover undtagelser anført i lejekontrakten).\nI disse tilfælde vil DGI Huset oplyse om dette med længst mulig varsel, og senest 2 uger før den berørte dato.\nI tilfælde af aflysning bestræber DGI Huset sig på at tilbyde lejer et alternativ. Accepteres alternativet afholdes eventuel merudgift af lejeren.\nEvt. aflysninger mailes til den af lejer på lejekontrakten angivne kontaktperson. I tilfælde af force majeure, herunder akut reparationsarbejde, kan DGI Huset aflyse uden varsel.\nLejer er forpligtet til at videreformidle undtagelser og aflysninger til sine ansatte og elever.\n§ 4. Leje- og benyttelsesbetingelser\nLejer vedligeholder institutionens stamoplysninger i DGI Husets lokalekalender og sikrer at den/de tilknyttede kontaktpersoners kontaktdata er opdateret.\nDet er lejers ansvar af sikre at lejers brugere overholder DGI Husets regler for korrekt brug af lokaler og redskaber\nAnvisninger af DGI Husets personale vedrørende brug af faciliteten bedes fulgt.\nDet er ikke tilladt at medbringe egne mad- og drikkevarer i DGI Huset.\nLokalerne skal afleveres i opryddet stand. Lejer vil blive faktureret udgifter til oprydning, hvis lokaler ikke overdrages opryddet og erstatte evt. gener for den følgende lejer, hvis denne ikke har fuldt råderum over lokalet/faciliteterne til den lejede tid.\nLejer bedes venligst underrette DGI Huset, hvis faciliteter, lokaler eller evt. redskaber er beskadigede eller ikke fuldt funktionsdygtige, eller hvis der er andre forhold, som er relevante for DGI Husets brugeres brug af lokalerne – herunder skader der kan medføre risici for lejeres sikkerhed.\nLokalerne må kun benyttes af lejer. Lejer må derfor ikke videreudleje til tredje part.\nDGI Huset henstiller til, at der forefindes en førstehjælpskasse i lejers mobile skab.\nLejer bedes venligst benytte omklædningsrum markeret med ”Skoleomklædning”.\n§ 5. Udvidet beskrivelse ang. lokaleleje i DGI huset Aarhus\nVed leje af flg. lokaler kan der fra DGI Husets side garanteres musikanlæg i:\n3. sal: Rytmehal og aktivitetslokale\n2. sal: Body & Mind lokale\n1. sal: Springsal\nStueetage: Hal B (afhentes i receptionen)\nFra de mobile racks vil det være muligt at benytte Ipod og pc. Mini-jack stikket sidder monteret i de mobile racks.\nVed leje af hal A kan der ikke fra DGI Husets side garanteres at lejer kan disponere over musikanlæg. Vil der i den lejede tid være ledige musikanlæg, kan disse lånes uden beregning og benyttes i hallerne. Kontakt pedellen for muligheden for at benytte musikanlæg i hallerne.\nMusikanlæg skal anvendes, så der vises hensyn overfor øvrige brugere i huset.\nI salene og hallerne kan der stå enkelte redskabsvogne i yderkanten af gulvarealet. Disse redskaber et til brug for DGI Husets hold, og kan ikke benyttes af lejerne.\nI Rytmehallen er der lejlighedsvist opstillet et podie på 2 x 4 meter midt på den ene langside.\nPodiet må gerne benyttes af Rytmehals sæsonlejere.\nUd over de fast opstillede/ophængte mål og kurve, kan følgende redskaber benyttes gratis i forbindelse med lokaleleje:\nNet til volleyball og badminton\nBolde til diverse boldspil fra DGI Husets boldvogn\nSmå hockey- og fodboldmål, samt overtrækstrøjer i boldhaller\nElektronisk scoringstavle til hal B\nHal B lejes med sidebander opsat, og det er lejers ansvar selv at opsætte endebander, hvis dette ønskes.\nNøglen til hæve-/sænke-funktionen på springgravene kan lånes på kontoret via DGI Husets pedel (eller pedellen kan hæve / sænke springmadrasser). Lejeren har ansvaret for den lånte nøgle og nøglen skal afleveres tilbage til pedellen efter brug. Der gælder særlige sikkerhedsregler for benyttelse af hæve-/sænke-mekanismen i springgravene – disse udleveres sammen med lejeaftalens indgåelse, kan ses i receptionen og er tillige ophængt i Springsalen.\nSæsonkontrakten og de beskrevne vilkår gælder for den aftalte periode – maksimalt i 12 måneder. Kontrakten kan af lejer helt eller delvis opsiges med 2 måneders varsel til den første i en måned.\nVed misligholdelse af aftalen fremsendes besked fra DGI Huset. Ved eventuel gentagen misligholdelse forbeholder DGI Huset sig ret til at opsige aftalen.


Når minimumsløn ikke dækker arbejdernes leveomkostninger, skal virksomheder tage ansvar og betale leveløn | SDG Invest\nI mange lange, og særligt byer, kan en almindelig arbejder ikke overleve på den nationale minimumsløn. Derfor har mange menneskerettighedsforkæmpere i mange år presset på for at virksomheder betaler ”leveløn” og ikke bare ”minimumsløn”.\nLeveløn forveksles ofte med nationale minimumsløn. Faktisk bruges de to termer ofte i flæng. Der er dog stor forskel på, hvad de to termer dækker, og hvilken reel frihed de hver især repræsenterer for arbejdstageren.\nLeveløn vs. minimumsløn\nBeløbet for de nationale minimumslønninger blev oprindeligt sat med det formål at give arbejdstagerne tilstrækkelig indkomst til at holde sig ude af fattigdom. Konceptet er imidlertid mislykket, fordi det ikke har fulgt trit med stigende leveomkostninger, hvilket får mange arbejdende mennesker til at leve under fattigdomsgrænsen – især i byer, hvor leveomkostninger generelt er højere end i landområder.\nEn minimumsløn er fastsat ved lov og skal tage hensyn til både virksomhedernes og arbejdstagernes behov. Den skal også overveje den samlede indvirkning på økonomien. Sådan forholder det sig ikke med en leveløn. For i modsætning til minimumslønnen, er levelønnen ikke fastsat ved lov, men tager til gengæld afsæt i, at en løn skal dække arbejdstagers basale behov som mad, bolig, sundhed, uddannelse etc. Levelønnen bestemmes altså af de gennemsnitlige leveomkostninger og afhænger af, hvad der er inkluderet i beregningen.\nMange virksomheder betaler i dag minimumsløn til deres medarbejdere og deres leverandører, men i flere lande og industrier rækker en minimumsløn sjældent til, at en arbejder kan leve et værdigt liv.\nDet er et kritisk skridt i retning af at opbygge et mere retfærdigt og inkluderende samfund at sikre, at folk tjener en løn eller har en indkomst, der giver råd til en anstændig levestandard. En leveløn skal gøre det muligt for arbejdstagere at deltage fuldt ud i deres lokalsamfund og hjælpe dem med at bryde fattigdomsspiralen.\nDet er endda en direkte fordel for økonomien, når folk tjener en anstændig løn, da det stimulerer forbrugerudgifterne, hjælper med at skabe job, hjælper små virksomheder, mindsker medarbejderomsætningen og forbedrer jobproduktiviteten og kvaliteten.\nLeveløn er kompliceret og kræver mange udregninger\nDet vil dog være kompliceret at gennemføre mandat til national leveløn. Leveomkostningerne varierer mellem byer og regioner, og det betyder, at virksomheder, som vil sikre leveløn til arbejderne i dets leverandørkæde, skal foretage helt konkrete beregninger om leveomkostningerne, der hvor de producere. Et studie fra Global Living Wage Coalition understreger kompleksiteten idet forskellene på leveløn kan variere fra 198,74 USD pr. måned i et afsidesliggende område i Vietnam til 320,45 USD pr. måned i Ho Chi Minh City. Mange byer og stater har dog indekseret deres minimumsløn til inflation, hvilket kompenserer for eventuelle stigninger i leveomkostningerne.\nDer er heldigvis virksomheder, der viser lederskab og går forrest med målet om et mere retfærdigt og inklusivt samfund, der skal sikre mennesker bedre levestandarder.\nUnilever vil hæve levestandarden for hele dets værdikæde\nUnilever har annonceret en bred vifte af forpligtelser samt handlingsplaner for at hæve levestandarden på tværs af dets værdikæde. Unilevers ambition er at forbedre levestandarden for lavtlønnede arbejdere over hele verden. De vil derfor sikre, at alle, der direkte leverer varer og tjenester til Unilever, som minimum vil tjene en leveløn inden 2030. Unilever betaler allerede alle ansatte leveløn som minimum og ønsker nu at forbedre og sikre samme levestandard for folk udenfor Unilevers arbejdsstyrke – med specielt fokus på sårbare arbejdere indenfor produktion og landbrug. Dette skal ske gennem et samarbejde med leverandører, ligesindede virksomheder, regeringer og NGO’er med målet om systematisk forandring.\nLeveløn er en menneskeret, men mange virksomheder er ikke kommet i gang med dette vigtige arbejde. Kun 17% (en stigning på 5% fra 2019) af virksomhederne i SDG Invest-porteføljen har officielt givet tilsagn til at betale leveløn. Det er ikke godt nok – og netop derfor fylder leveløn meget i vores dialog og aktive ejerskab med vores porteføljevirksomheder. Vi har forståelse for, at det er svært at lave beregningerne, og at det kræver et stort stykke arbejde fra virksomhederne, men indvirkningen af dette arbejde vil være af enorme proportioner.


Regnbuebarnet Vigga : I dag er det Eas fødselsdag, hurra, hurra, hurra\nDa hun gik i seng i går aftes dækkede jeg morgenbord og pyntede lidt op. Ea stod op før os, da hun jo er privat dagplejer, så da Vigga vågnede sang vi fødselsdagssang og så smuttede jeg ned i bageren. Hun havde valgt at hun ikke ville holde noget stort. Hun havde blot inviteret hendes søskende og forældre til middag. Min mormor og morfar kom også lige en tur forbi med blomst og gave. Så en stille og rolig dag :-)\nForresten så lavede jeg jo cupcakes i går. Det var dog kun en prøve, da jeg lige skulle have følelse for det før de skulle laves i dag. I dag gik det meget bedre og sprøjtepose, tyl og jeg er blevet bedre venner :-)\nEtiketter: Ea, Fødselsdag, Vigga\nKit Stelmach 22. januar 2013 kl. 21.19\nTillykke til Ea :) og hvor ser de fine ud dine cupcakes, det ser vildt lækkert ud det fyld der er på dem :)\nSebrina og Nicolai 22. januar 2013 kl. 21.25\nTillykke til hende! Og mums de ser lækre ud de cupcakes ;)\nAnonym 22. januar 2013 kl. 22.17\nLyder som en hyggelig dag : )\nOg nej; 26 er ingen alder. Her nærmer jeg mig med raske skridt de 40!!!!??\nLouise 23. januar 2013 kl. 07.23\nStort tillykke med Ea...\nAnonym 23. januar 2013 kl. 11.05\nEt tort tillykke herfra :)\nHvor har i købt det fine sort/grå skumtæppe?\nLouise 23. januar 2013 kl. 11.38\nVi har købt det i BabySam og opdagede tilfældigvis i går, at det er til 50% :-)\nAnnette 23. januar 2013 kl. 13.32\nStort tillykke med fødselsdagen Ea :D\nEa Scheel 24. januar 2013 kl. 20.11\nMange tak for jeres søde hilsner :)


Vandmiljø Randers - Storkeengen - Klimatilpasning i Vorup\nKlimatilpasningsprojektet, Storkeengen, i Randers tilpasser Vorup til fremtidige skybrud og stormflod. Projektet giver nye naturoplevelser helt tæt på Randers by.\nProjektleder, Klimatilpasning og -udvikling\nTlf.: 3841 1270\nAmbitiøst og innovativt klimatilpasningsprojekt\nStorkeengen er et ambitiøst projekt, hvor Randers Kommune og Vandmiljø Randers er gået sammen om at klimatilpasse dele af Vorup ned mod Vorup Enge og Gudenåen.\nFremskrivninger viser nemlig, at det bliver nødvendigt at klimatilpasse især de lavtliggende dele af Randers mod fremtidens større regnmængder, hyppigere stormflod og højere vandstand i Gudenåen og fjorden. At byrådet har valgt at separatkloakere kommunens kloakker, spiller en rolle i klimatilpasningen, alligevel skal der en ekstra indsats til i byens lavtliggende områder. Den ekstra indsats skydes i gang med Storkeengen.\nLæs vores pressemeddelelse, der fortæller, at klimaprojekt, Storkeengen, går i gang: Nyt dige skal beskytte Vorup mod skybrud, stormflod og vandstandsstigninger.\nDu kan finde flere pressemeddelelser om Storkeengen. Du finder dem nederst på vores side: Presse.\nRanders by og natur er truet af klimaforandringer\nRanders by og natur er truet af klimaforandringer. Dele af Randers ligger lavt i forhold til Gudenåen og fjorden, og derfor er der brug for klimatilpasningstiltag, der kan forberede byen til fremtidige klimaforandringer. Bydelen Vorup har i mange år været udfordret af oversvømmelser ved ekstrem regn og stigende vandstand i Gudenåen.\nNaturområdet, Storkeengen, vil med klimatilpasningsprojektet tilpasse området mod skybrud og vandstandsstigninger og tilføre Randers øget adgang til naturen og vandet i Gudenå-deltaet.\nKombinerer naturformidling og rekreative aktiviteter\nMed synlige spildevandstekniske klimaløsninger kombinerer projektet naturformidling med rekreative aktiviteter. Det giver nye naturoplevelser helt tæt på Randers by.\nVed hjælp af nye skybrudsveje gennem Vorup ledes regnvand fra tage, parkeringspladser og veje i Vorup til Storkeengen. Vandet renses i rensebassin, inden det ledes videre ud i Gudenåen. Rensebassin beskyttes af et nyt dige mellem Storkeengen og Gudenåen, som også beskytter de lavtliggende områder i Vorup mod stormflod. Ved skybrud vil engarealet fungere som et magasin og agere værn, så boliger ikke oversvømmes. Samtidig skaber det nye stiforbindelser mellem Randers midtby og naturområderne.\nStorkeengen er et klimaprojekt på naturens betingelser. Man kan opleve græssende dyr og den rige natur helt tæt på via de nye stiforbindelser. Det er med til at øge naturoplevelserne og sætte fokus på, hvordan bynatur og byliv forenes.\nMellem Storkeengen og Gudenåen vil et nyt ca. 270 meter langt øst-vest-gående dige blive den fremtidige højvands- og skybrudssikring af Storkeengen og det bebyggede område syd for Storkeengen.\nI engområdet ledes regn- og overfladevand fra Vorup til et rensebassin. Her renses vandet inden det ledes videre gennem grøfter og under stormflodsdiget via rørgennemføring.\nEn pumpestation på diget vil sikre en ønsket vandstand i engen, såfremt der er så høj vandstand i Gudenåen, at vandet ikke løber af sig selv.\nDiget bliver en naturlig overgang mellem Gudenåen, vådengsområdet og Storkeengen.\nFra august til sommeren 2023 arbejder Vandmiljø Randers sammen med Jakobsen & Blindkilde A/S på at bygge diget i Storkeengen.\nDiget forbindes i øst med den gamle befæstede banesti mod den Blå Bro og mod vest til den gamle banedæmning for Alligåbro-banen. Begge er eksisterende diger.\nVi etablerer et regnvandsbassin nord for den gamle jernbane nedenfor Vænget. Bassinet skal rense regnvandet inden udløb til Gudenåen under det nyanlagte dige. Regnvandet ledes til regnvandsbassinet via skybrudsveje og grøfter.\nSkybrudsveje leder vandet\nMed projekt Storkeengen er det planen, at regnvandet fra tage, parkeringspladser og andre overflader fra de højest liggende dele af Vorup skal ledes ned til Storkeengen. Ved almindeligt regnvejr skal vandet løbe i ledninger under jorden, men når det regner voldsomt, tages særlige skybrudsveje til hjælp. De sikrer nemlig, at vandmasserne ender i Storkeengen i stedet for i beboernes haver eller boliger.\nSkybrudsvejene anlægges med udgangspunkt i de veje, der allerede findes i Vorup. Hverken vejenes forløb eller bredde ændres som udgangspunkt, derimod går vi ind og arbejder med vejenes udformning og afgrænsninger i form af kantsten osv.\nEn hovedskybrudsvej har til formål at lede rigtig meget regnvand ned til rensning i rensebassin i Storkeengen. For at sikre tilstrækkelig kapacitet i hovedskybrudsvejene gøres kantsten højere med 12 cm lysning. Derudover ændrer vi vejenes profil ved at lave render langs vejen. Vejen vil fortsat være i tagform (hvor dybdepunktet er i siderne), men hvor siderne kan rumme mere vand end normalt. Kun én vej ændres så profilen bliver trugformet, med dybdepunktet på midten af vejen.\nLokale skybrudsveje får ligesom hovedskybrudsvejene ændret vejens udformning med render. Vejene skal kunne rumme mere vand end nu, hvorfor kantstene forhøjes, og render laves i vejens sider, så vandet samler sig i disse. De lokale skybrudsveje har en mindre kapacitet end hovedskybrudsvejene.\nVejenes overgang til Storkeengen\nNogle steder vil skybrudsvejene forbindes med trug og render inden grøften.\nFind foldere og flyers om Storkeengen og vores andre klimatilpasningsprojekter på vores side: Publikationer og nyheder.\n24.05.2022 De sidste 4 pæle, der skal bære vores pumpestation og udløbsledning, er banket i. Den 60 tons tunge maskine blev en ekstra dag, da de planlagte 42 pæle ikke var nok.\nVi fik nemlig bekræftet, at der ér blød bund langs Gudenåen, og "bærelaget” af sand er lige som en plade, der ligger 10-15 meter nede, og banker man igennem sandpladen, ja, så bliver det blødt igen.\nDet skete kun to gange, så der måtte to erstatningspæle til. To andre steder var det bare blødt hele vejen ned, så der skulle også suppleres med pæle til at opnå den nødvendige bæreevne.\nDerfor er det heller ikke en fejl, at de sidste 4 pæle ”stikker oven ud”. De er banket præcist så dybt, at de rammer ”bærelaget” uden at gå igennem. De overskydende pæletoppe vil blive skåret af, når vi nu går i gang med at udføre selve byggearbejdet med pumpestation og ledning.\nPæleramme-maskinen trak larvebåndene op under sig – og vendte dem mod udkørslen, hvor blokvognen ventede for at køre den til næste byggeplads.\nVil du vide mere om arbejdet med at gøre klar til pumpestation og udløbsledning, så læs med på: Nu kan du snart høre og se arbejdet i Storkeengen.\n05.05.2022 Vi gør opmærksom på, at du kan risikere støj- og vibrationsgener fra uge 19 og to til tre uger frem, i forbindelse med vores arbejde i Storkeengen med klimasikring af Vorup.\nVi banker 42 pæle i engen tæt ved den Blå Bro. Pælene skal bære den kommende pumpestation og udløbsledning igennem diget. Vi arbejder på hverdage i tidsrummet kl. 7 - 18.\nArbejdsområdet kan du se af billedet nedenfor:\nDu kan læse pressemeddelelsen på vores side: Kommer snarest.\n07.05.2021 Det første lag på diget er lagt, så toppen nu ca. er i kote 1 (dvs. ca. 1 meter over dagligt vande). Det færdige dige vil ende i kote 3, lidt under niveauet på stien ved den blå bro. Diget bygges i lag for at forhindre, at den bløde engbund ”bryder sammen” under vægten, og det hele skyller ud i åen. Bunden skal ”sætte sig”, mens vi langsomt lægger lag for lag på diget.\nDe resterende lag udlægges i ca. 80 cm tykkelse i tre lag med ca. ½ års. Og vi lægger med vilje mere på cirka 40 cm i alt, da det er hvad vi forventer diget sætter sig og langsomt ”synker”, så den rigtige højde opnås.\n08.01.2021 Vi har i dag udsendt pressemeddelelse om, at storkeengsprojektet sender tung trafik gennem Vorup. Arbejdet med at klimasikre Vorup rykker tættere på boligerne. Nye stisystemer, ny servicevej, anlæg af nyt regnvandsbassin og oprensning af grøfter i engen gør, at veje som Vænget og Bojesvej bliver adgangsveje for arbejdskørsel ud i engen.\nLæs pressemeddelelsen på vores side Presse.\n09.10.2020 De første spadestik til diget blev taget. Se en kort video af arrangementet.\nDu kan også læse pressemeddelelsen, som vi sendte til lokale medier: Første spadestik på Storkeengen.\n21.08.2020 Vi har udsendt pressemeddelelse om, at klimatilpasningsprojektet, Storkeengen, nu går i gang.\n20.08.2020 Boligejere tæt ved digearbejdet er orienteret via brev om arbejdet.\nSelve digearbejdet går i gang i starten af september 2020.\nVi har også denne dag skrevet kontrakt med Jacobsen & Blindkilde, der skal stå for anlægsarbejdet.\n01.02.2019 Natur- og klimatilpasningsprojektet Storkeengen bliver ikke realiseret i sin oprindelige form. Det er konsekvensen af en afgørelse fra Miljø- og Fødevareklagenævnet. Randers Kommune og Vandmiljø Randers arbejder nu videre med at finde alternative løsninger.\nLæs mere under Presse, hvor du finder pressemeddelelsen vedr. afgørelsen.\n14.08.2018 En klage har bremset Randers Kommunes og Vandmiljø Randers’ storstilede klimaprojekt, Storkeengen. Et projekt der skal klimatilpasse Vorup samtidig med at bevare bynaturen og tilpasse Gudenåens floddelta til de massive oversvømmelser, der opstår ved stormflod.\nStorkeengen blev i foråret kåret til at være blandt Danmarks bedste klimatilpasningsprojekter, men en klage fra Dansk Botanisk Forening har nu udskudt projektet. Klagen skal behandles hos Miljø- & Fødevareklagenævnet, og sagsbehandlingstiden er ukendt. Først når klagen er vurderet, og der er faldet afgørelse, ved Randers Kommune og Vandmiljø Randers, om projektet starter op som planlagt eller i en revideret udgave.\nLæs mere under Presse, hvor du finder pressemeddelelsen vedr. klagen.\n23.05.2018 Randers Kommunes og Vandmiljø Randers' klimatilpasningsprojekt i Vorup, Storkeengen, og Randers Kommunes samarbejde med Finderiet er kommet med i Realdanias prestigefulde publikation, Klima100, som hylder Danmarks 100 bedste klimaprojekter. I alt er 28 midtjyske klimaprojekter kommet gennem nåleøjet.\n26.02.2018 Fredag den 23. februar var vores klimaprojekt i Vorup, Storkeengen, i DR1's Vores vejr.\nProjektleder fra Vandmiljø Randers, Lisa Melgaard, og ingeniør ved Randers Kommune, Christina Sass Møller, medvirkede i indslaget.\nEt stort klimatilpasningsprojekt gør brug af mange fagspecialister. Vi samarbejder med:\nRanders Kommune (myndighedsbehandling og byfornyelse)\nC.F. Møller (det arkitektoniske)\nOrbicon (dige og regnvandsbassin)\nJacobsen & Blindkilde (entreprenør)\nFakta om Storkeengen\nStorkeengen udspringer af det store projekt, Byen til vandet.\nStorkeengens ca. 43 ha store projektområde bliver det første realiserede projekt på den 8,8 km lange strækning langs fjorden og Gudenåen der skal klimatilpasses som en del af kommunens projekt, Klimabåndet.\nStorkeengen er dimensioneret til at håndtere regnmængder, der som minimum svarer til en 100-årshændelse i 2100. En 100-årshændelse er ifølge vores nuværende klimascenarie, at der falder 72 mm regn på fire timer, hvilket statistisk sker hvert 100. år. En 100-årshændelse i 2100 vil betyde, at der falder 100 mm ren på fire timer.\nDet nye dige, der skal beskytte Vorup mod stormflod og højere vandstand blev fredag den 9. oktober 2020 officielt gravet i gang, da Randers’ borgmester Torben Hansen og Vandmiljø Randers’ bestyrelsesformand Anders Burlund tog de første spadestik i Storkeengen. Diget er første del af klimatilpasningsprojektet Storkeengen, der skal ruste Vorup til klimaforandringernes konsekvenser med højere vandstand, oftere stormflod og mere og kraftigere regn.


Entreprenørfirma Storring ⇒Indhent 3 tilbud nemt! | 3-tilbudonline.dk\nStår du og mangler en entreprenørfirma i Storring? Så er du kommet til det helt rette sted at finde en. Vi har heldigvis for dig, det største netværk af entreprenørfirmae i hele Danmark, og derfor kan vi også finde en til dig i Storring. Faktisk kan vi finde op til 3, og videre sende dig de tilbud de kommer med. Så skal du blot bestemme dig for, hvilken en af de entreprenørfirmae i Storring, som du ønsker at benytte. Vi ved du vil blive glad for vores gratis og uforpligtende service.\nNår du skal indhente tilbud på billige entreprenørfirmaer i Storring, skal du blot trykke dig ind på vores indhent-tilbuds knap. Derefter vil du blive ført videre til vores indhent-tilbuds side. Det er her, du får muligheden for, at give os en beskrivelse din opgave. Det tager dig cirka 60 sekunder, og bagefter, skal du bare læne dig tilbage. Det er kan da ikke blive mere nemt, hva? Så hvad venter du på? Indhent tilbud på et entreprenørfirma Storring allerede i dag!\nDerfor skal du indhente tilbud på entreprenørfirma Storring\nDer er mange grunde til, at du skal indhente tilbud på entreprenørfirmaer i Storring. For det første kan du spare en masse tid og penge. For det andet er du forsikret en god kvalitet på det arbejde, som du skal have udført. Vi benytter nemlig kun de absolut bedste entreprenørfirmaer i Danmark, og derfor har vi også kun dygtige entreprenørfirmaer Storring. Derudover falder prisen jo naturligvis, da alle entreprenørfirmane gerne vil have, at du vælger dem fremfor alle deres konkurrenter.\nEntreprenørfirma Skallerup Morsø\nEntreprenørfirma Bagmarken Sorø\nEntreprenørfirma Borup Gårde\nEntreprenørfirma Skærtoft Sønderborg\nEntreprenørfirma Nedergårde Viborg\nEntreprenørfirma Værløse Furesø\n← Entreprenørfirma Havrekobbel\nGulvafslibning Høed Ringsted →


30. september 2021 // by Milla// Leave a Comment\nMed en marokkansk lanterne kan du skabe den hele rigtige boheme-stil i dit hjem. En marokkansk lanterne kan både give dig et element af det arabiske eller orientalske, men kan også blot understrege den hyggelige stemning i hjemmet. En marokkansk lanterne kan fås i mange forskellige farver, og du kan opnå et rigtig flot farvespil, …\n21. juni 2021 // by Milla// Leave a Comment\nEn projekttaske er en mindre taske med snørelukning i toppen. Taskerne har fået navnet projekttaske fordi de er særligt velegnede til at holde styr på håndarbejdet eller andre projekter. Du kan f.eks. bruge det til garn, hæklenåle, målebånd mm. Du kan bruge den til at holde styr på mange former for DIY projekter. En projekttaske …\n14. juli 2020 // by Milla// Leave a Comment\nVi har netop fået en ny model slå-om nederdel med flæser i butikken, og denne er vi meget begejstret for, da modellen har et rigtig flot snit og et flot fald. Nederdelen er syet af genbrugte silkesarier fra Indien og er produceret under etisk ansvarlige forhold. Nederdelen måler ca. 96 cm i længden og er …\nVores længe ventede sommerkollektion er endelig kommet til Danmark. Den blev afsendt fra Indien i marts og nåede lige nøjagtig ikke ud af landet, inden Indien gik i en af verdens strengeste lockdowns på grund af pandemien – ikke engang varer kunne forlade landet i flere måneder. Nu skriver vi juli og kollektionen er netop …\nLeder du efter en lang slå om nederdel med flæser så er du kommet til det helt rette sted. Love of Green har egen produktion af tøj i Indien. Vores kollektion fremstilles af genbrugte sarier som syes om til nye tøjstykker. Sarierne indsamles overalt i Indien og genbruges i produktionen af nyt tøj. En sari …


Gasthof-Pension Ortner i Stadl an der Mur til Bedste Pris-garanti | Agoda.com\nStadl/Mur 6, Stadl An Der Mur, Stadl an der Mur, Østrig, 8862 - Se på kort\nMere om Gasthof-Pension Ortner\nMed en praktisk beliggenhed i Stadl an der Mur er Gasthof-Pension Ortner et fremragende udgangspunkt for at gå på opdagelse i denne livlige by. Herfra har gæster glæde af nem adgang til alt, hvad denne livlige by kan tilbyde. Med sin praktiske beliggenhed tilbyder dette hotel nem adgang til byens vigtigste seværdigheder.\nPå Gasthof-Pension Ortner sikrer den utrolige service og de fremragende faciliteter dig et ophold du ikke vil glemme. For gæsternes velbefindende tilbyder hotellet gratis trådløst internet på alle værelser, parkering, restaurant, bar, rygeområde.\nSom en ekstra tilføjelse tilbyder alle værelserne et udvalg af bekvemmeligheder. Mange værelser tilbyder endda opvarmning, fjernsyn, satellit-/kabel-tv, bruser, siddeområde, der vil glæde selv den mest kvalitetsbevidste gæst. Hotellets rekreative faciliteter, som skisport, bordtennis, have, spillerum, er indrettede med ro og afslapning i mente. Fremragende faciliteter og en utrolig beliggenhed gør Gasthof-Pension Ortner til den perfekte base, hvor du kan nyde dit ophold i Stadl an der Mur.\nAlle slags rejsende (87) Par (20) Rejsende alene (6) Familie med små børn (25) Familie med store børn (3) Gruppe (36)


Thomas skammer sig over at tvangsoverspise: 'Jeg føler, jeg er et defekt menneske' | Kroppen | DR\nThomas skammer sig over at tvangsoverspise: 'Jeg føler, jeg er et defekt menneske'\nMad føles som løsningen på problemer for 37-årige Thomas Winsløv, der har tvangsoverspist, så lang tid han kan huske.\n19. feb. 2019 kl. 19.03\nEn barndom præget af kaos har ført til et liv, hvor Thomas Winsløv reagerer ved at spise.\nEt liv, hvor supermarkedernes søde sager giver en pause fra problemerne, og hvor han i perioder knap har nået at få overtøjet af derhjemme, før han har kastet sig over en pakke romkugler eller træstammer.\n- Jeg føler en rastløshed. En ensomhed eller en frustration, og så er det, at jeg hele tiden føler, at jeg skal spise noget, siger han.\nHan har nogle gange voldsomme overspisninger, hvor han spiser en stor portion af noget rigtig, rigtig usundt. Forinden tænker han, at det er løsningen på de problemer, han går og kæmper med.\nSundhedsmagasinet på DR1 handler om tvangsoverspisning.\nSe programmet her på DR TV eller på DR1 kl. 21.55.\n- Det er i hvert fald en følelse af, at jeg har brug for noget, som jeg ikke kan få andre steder fra. Det er ikke, fordi jeg har lyst til maden. Det er, fordi jeg forbinder den type mad med noget rart og trygt, siger Thomas Winsløv.\n50.000 lider af tvangsoverspisning\nHan er langt fra den eneste, der kæmper med spiseforstyrelsen, som Sundhedsmagasinet på DR1 kigger nærmere på i aften.\nMan regner med, at 50.000 danskere lider af tvangsoverspisning, hvor man i perioder går amok i mad.\nJeg har ikke lyst til at færdes ude. Jeg skammer mig så meget over den måde, jeg ser ud på, og den måde, jeg føler, jeg er på.\nNogle af symptomerne er, at man spiser, indtil man er ubehageligt overmæt, og at man spiser, selvom man ikke er rigtig sulten.\nMange spiser også, når de er alene, fordi de skammer sig over, hvor meget de spiser, mens de bagefter føler tristhed og skyld.\nDu kan blive endnu klogere på livet med tvangsoverspisning. Den 46-årige Tina Nielsen, der har lidt med det i flere årtier, svarer på spørgsmål fra 21.30 her på dr.dk.\nTvangsoverspisning og bulimi\nTvangsoverspisning minder om bulimi. De er ens på den måde, at man indimellem spiser mad ukontrolleret.\nForskellen på de to er, at folk med bulimi typisk kaster op efter en overspisning eller bruger afføringsmidler, så kroppen går igennem det, man kalder en udrensning. Det sker ikke ved tvangsoverspisning.\nOg det er i høj grad, sådan Thomas Winsløv har det i de perioder, hvor lidelsen er værst.\n- Jeg har ikke lyst til at færdes ude. Jeg skammer mig så meget over den måde, jeg ser ud på, og den måde jeg føler, jeg er på.\n- Jeg føler, at jeg er et defekt menneske. Jeg har ikke lyst til at se andre mere, end det overhovedet er nødvendigt, siger han.\nThomas Winsløv fortæller, at han i dårlige perioder kan finde på at købe en hel pose Twist-chokolade eller en hel roulade og så 'kværne det hele', som han forklarer det.\nSe Thomas Winsløv fortælle om livet med tvangsoverspisning.\nKan ikke det allermest basale\nTil dagligt bor han med sin kæreste i København, hvor han også arbejder som folkeskolelærer.\nOg når han beskriver sig selv som 'et defekt menneske' og føler skam, så handler det om, at han egentlig føler, at han fungerer fint i alle andre sammenhænge bortset fra at have styr på sin spisning.\n- Jeg har et job, jeg kan varetage, og jeg kan begå mig på alle andre måder, men jeg føler sådan helt grundlæggende, at jeg ikke kan finde ud af det allermest basale.\n- Jeg kan ikke styre min spisning, og det giver ikke nogen mening, for jeg ved jo godt, når det er for meget. Jeg kan godt genkende følelsen af at være mæt og overmæt, men det er ikke altid en stopklods for mig, siger han.\nLang vej til at indse, at det er en spiseforstyrrelse\nThomas Winsløv har flere gange været på slankekure og forsøgt at få styr på sit madindtag. Han har tænkt, at det bare handlede om at lære sig selv nogle nye vaner. At det var et spørgmål om at tage sig sammen.\nOg det er et billede, som de genkender i Landsforeningen mod spiseforstyrrelser og selvskade.\nHer møder de mange, der har gået i lang tid, før det er gået op for dem, hvad deres problemer i virkeligheden handler om.\nEkpert: Sådan behandler du tvangsoverspisning\nMette Waaddegaard, der er overlæge på Psykoterapeutisk Ambulatorium for Spiseforstyrrelser på Psykiatrisk Center Ballerup, forklarer:\n- Det vigtigste i behandlingen er at fokusere på tvangsoverspisning og droppe fokus på vægttab, som patienter og mange andre umiddelbart tænker er meget vigtigt.\nDerudover er gruppeterapi en god idé, så man bliver mindre ensom, og så er det vigtigt at inddrage pårørende, så alle kan anerkende, at der er tale om en spiseforstyrrelse.\n- Oftest har de været igennem et langt forløb, inden de når hen til os, hvor de har været på slankekure og gået til vejning og samtaler hos lægen og så videre, inden de på en eller anden måde sporer sig ind på tvangsoverspisning, siger vicedirektør Sabine Elm Klinker.\nHun håber, at der fremover kommer mere viden på området, både i befolkningen og hos det sundhedsfaglige personale, mens hun også håber på flere permanente behandlingstilbud.\nSom det er nu, er der meget begrænsede muligheder for at komme i behandling.\nTvangsoverspisning er nemlig ikke på den diagnoseliste, som sundhedsmyndighederne bruger, men det kommer den dog snart.\nEn barndom præget af kaos\nNår Thomas Winsløv tænker tilbage, er han sikker på, at hans spiseforstyrrelse stammer fra barndommen.\n- Jeg har tidligt i mit liv haft meget kaos. Det kommer af at bo sammen med en mor, som forsøgte at give mig rigtig mange gode ting med på vejen, men som desværre havde en psykisk sygdom, som gjorde, at hun ikke kunne passe mig på den måde, jeg havde brug for, siger han.\nSelvom han fik masser af kærlighed fra sine forældre, kunne det ikke overskygge de udfordringer, der fulgte med morens sygdom.\n- Jeg var nødt til at forholde mig til nogle ting tidligt, som var for svære at forholde sig til, og det at spise blev min måde at håndtere tingene på, siger han.\nThomas Winsløv har stadig gode og dårlige perioder.\nHan har gået til gruppeterapi hos Landsforeningen mod spiseforstyrrelser og selvskade, og det har hjulpet at se andre, der oplever den samme skam.\nSelvom forløbet har været mere krævende, end han forventede, håber han, at fremtiden ser lys ud. En af nøglerne til at håndtere tvangsoverspisningen bliver nu at lægge låg på oplevelserne fra barndommen.\nSundhedsmagasinet kan ses klokken 21.55 på DR1 og på DR TV.


Ung slagter med succes:Casper samler på guldmedaljer | Give Avis | Ugeavisen.dk\nDu er her: Forside - Give Avis - Ung slagter med succes:Casper samler på guldmedaljer\nCasper Storm er efter at have vundet guld ved Saaling Groups interne elevkonkurrence klar til DM i SKills til april 2019. Privatfoto\nUng slagter med succes:Casper samler på guldmedaljer\n28. november 2018 kl. 07:14\n20-årige Casper fra Vonge stormer frem indenfor slagterbranchen, hvor han just har vundet DM-guld indenfor Salling Groups elevmesterskaber, og nu sigter han målrettet mod at blive hele Danmarks bedste slagterelev\nVONGE: Det var ved lidt af en tilfældighed, at Casper Storm fra Vonge opdagede, at han faktisk er et naturtalent med stort potentiale indenfor slagtererhvervet. Han er i lære som slagterelev hos Bilka i Horsens, og her pressede hans leder ham til i sidste sekund at stille op til regionsmesterskaberne for slagterelever.\n-Egentlig følte jeg ikke rigtigt, at jeg havde så meget at byde på i forhold til at deltage i sådan en konkurrence. Jeg nåede heller ikke at forberede mig ordentligt på grund af tidspresset. Men det endte alligevel med, at jeg fik en 3. plads, og ved samme lejlighed fik øjnene op for, at jeg faktisk havde evner indenfor det her fag, fortæller Casper.\nJeg er ved at gå i træning til DM i april, og i den forbindelse er der da en del ting, der bliver testet. Jeg elsker det kreative aspekt og finde på nye spændende ting. Nytænkning er vigtigt, og det er det der trigger mig i forhold til slagterfaget.\n- Casper Storm\nOrdet "naturtalent" er blevet brugt om Casper Storm ved flere lejligheder af hans chefer, og han føler også selv, at han har fin flair for det slagtermæssige. Det har han da også fået bekræftet ved flere lejligheder. For 2 måneder siden vandt han regionsmesterskaberne i Salling Groups interne mesterskaber, og for 2 uger siden vandt han DM for elevgruppen i Salling Group.\n-Det var fedt at stå med guldet, og nu sigter jeg målrettet efter DM-guldet ved det store officielle DM i Skills i Næstved den 4.-6. april. Her er vi 10 deltagere, der har kvalificeret os til DM, og da jeg er den eneste elev overhovedet fra Salling Group, hviler der da et vist pres på mine skuldre. Jeg er vist nok kommet til at sige højt, at jeg nok skal tage guldet med hjem, lyder det fra Casper med et stille smil.\nSlagter ude, kok derhjemme\nEgentlig ville Casper have været kok, men under grundforløbet på erhvervsskolen faldt han pladask for slagterfaget, og så var der også en mere personlig grund til, at han valgte kokkefaget fra:\n-Min moster og onkel er tidligere ejere af Vester Mølle, og her kunne jeg jo se, at de havde nogle vildt skæve arbejdstider. Derfor valgte jeg også kokkefaget fra i hvert fald i første omgang. Det at være kok er en livsstil, mens det at være slagter er et arbejde, men det kan ikke udelukkes, at jeg på et tidspunkt tager en merituddannelse tik kok. Jeg arbejder jo også som slagter rigtig meget med mad, og det synes jeg er fascinerende, fortæller Casper, der da også står for en stor del af madlavningen derhjemme på Pilevænget 10 i Vonge til stor fornøjelse for hans mor og papfar.\n-Jeg er ved at gå i træning til DM i april, og i den forbindelse er der da en del ting, der bliver testet både på arbejdet og herhjemme. Jeg elsker det kreative aspekt og finde på nye spændende ting. Nytænkning er vigtigt, og det er det der trigger mig i forhold til slagterfaget. siger Casper.\nGod eksponering med DM-medaljer\nTo måneder før DM i Skills går Casper for alvor i træning. Det indebærer 2-4 timers ekstra træning pr. uge både i køkkenet og ved pc'en, hvor han vil søge inspiration til nogle kreative indslag.\n-Jeg er blevet tilbudt at blive hos Bilka efter endt læretid, og det kan også være, at det er det jeg gør. Det kan også være en mulighed at få job på en større restaurant, der har eget slagteri. På sigt drømmer jeg helt sikkert om at få mit eget og blive selvstændig. Og det kan som sagt heller ikke udelukkes, at jeg tager kokkeuddannelsen. Nu får vi se, det eneste jeg ved med sikkerhed ved er, at jeg flytter hjemmefra, når jeg er udlært om godt et års tid, siger Casper.


Kvalitetsstål er godt for økonomien | LandbrugsAvisen\nBetalt indhold af SSAB\nLav udstyrsvægt minimerer jordkomprimeringen på marken. En stærk og let høstmaskine kan høste flere marker med mindre brændstof, mindre slid og på mindre tid. Strenx®-kvalitetsstål er en sikkerhed for at udnytte din tid bedst muligt.\nStrenx®-kvalitetsstål leveres i mange kvaliteter og leveringsformer. Dette højstyrkestål har en flydespænding på mellem 600 og 1300 MPa. Det er tilgængeligt som stålplade, bånd, rør, rundstål og åbne profiler, og det er fremragende til landbrugsudstyr, der skal være både stærkere og lettere. Strenx® er også et bemærkelsesværdigt, ensartet materiale. Egenskaber såsom flydespænding og trækstyrke, bukkeevne og slagsejhed er også omhyggeligt testet for at sikre pålidelighed og ensartethed i alle leveringer.\nDesignmuligheder med kvalitetsstål\nDesign-ingeniører kan opnå imponerende resultater ved at opgradere fra standardstål til Strenx®-kvalitetsstål. De mest almindeligt, anvendte kvaliteter, der anvendes til landbrugsudstyr i dag, er Strenx® 700, Strenx® 900 og Strenx® 960. Afhængig af, hvilken slags stål, der blev anvendt før, er det almindeligt at opnå en betydelig vægtreduktion – og samtidig opnå en højere ydelse og længere levetid.\nStrenx®-kvalitetsstål leveres med helt unikke garantier for tykkelse, planhed og bukkeegenskaber. Garantierne er sikkerhed for en problemfri produktion med hver materialeleverance. Derudover kan materialet bearbejdes af den samme slags maskiner og teknologi, der anvendes til konventionelt stål.\nMindre komprimering og reduceret brændstofforbrug\nTippelade og anhængere, der er fremstillet af Strenx® i tyndere dimensioner ift. konventionelt stål, er både stærkere og lettere. Derved kan de håndtere mere nyttelast på færre ture. Ved losning sker der mindre komprimering af jorden, og traktorens brændstofforbrug reduceres. Typiske kvaliteter til tippelade og anhængere er Strenx® 700 og Strenx® 900.\nAnhængerchassis: Strenx® 700 og Strenx® 900\nHøj styrke giver effektivitet\nPlovning og kultivering i hård jord giver hård belastning af udstyret. Den høje styrke på plove og kultivatorer i Strenx®-kvalitetsstål får dem til at arbejde mere effektivt. En lettere plov i Strenx® kan gøres bredere, hvorved den samlede produktion for landmanden bliver forbedret. De typiske kvaliteter for plove og kultivatorer er Strenx® 700 og Strenx® 700-rør.\nPlov: Strenx® 700 og Strenx® 700-rør\nFlere hektarer pr. time\nHøstmaskiner bliver ofte mere omfattende og bredere og derved mere omkostningseffektive og dækker flere hektarer pr. time. Det er ikke usædvanligt at de er tolv meter brede eller mere. Dette kan kun opnås ved at bruge højstyrkestål i alle konstruktionsdelene. Ellers ville vægten kræve for megen kraft, og hele høstmaskinen ville blive for tung, hvilket ikke er godt for jorden. De typiske kvaliteter for høstmaskiner og ballepressere er Strenx® 700 og Strenx® 700-rør.\nHøstmaskine: Strenx® 700-rør, Strenx® 700 og Strenx® 900\nDen samlede længde på en sprøjtebom kan være et godt stykke over 40 meter. Det stiller ekstremt store krav til vægt og stivhed for at holde bommen stabil og samme afstand fra jorden.\nPå grund af længden er bommen opdelt i foldbare sektioner. En lettere konstruktion er også en fordel ved processen med foldning og udfoldning. De typiske kvaliteter for sprøjter og spredere er Strenx® 700 og Strenx® 700-rør.\nSprøjte: Strenx® 700-rør, Strenx® 900-rør og Strenx® 700\nFor yderligere information – kontakt venligst\nJesper Ryhl, Sales Manager, Special Steel, Strenx® performance steel,\njesper.ryhl@ssab.com, telefon: +45 51 46 99 55\nSSAB er en stålvirksomhed med base i Norden og USA. SSAB markedsfører forædlede produkter og tjenesteydelser og arbejder tæt sammen med sine kunder for en stærkere, lettere og mere bæredygtig verden.\nSSAB har medarbejdere i mere end 50 lande.\nSSAB har produktionsanlæg i Sverige, Finland og USA.\nSSAB er noteret på Nasdaq Stockholm og er sideløbende noteret på Nasdaq Helsinki. www.ssab.com.\nDu kan også finde os på de sociale medier: Facebook, Instagram, LinkedIn, Twitter og YouTube.\nEmneord sponsoreret, SSAB, stål, kvalitetsstål, lastekapacitet


Storstrømsbroen: Udlændinge tjener op til 7.500 kroner mindre end danskere | Fagbladet 3F\n17. juni 2020 - 4:00\nIfølge arbejdsmarkedsforsker Jens Arnholtz giver det de udenlandske storentreprenører en stor fordel, at de kommer med deres egen lavtbetalte arbejdskraft.\nBare ikke, hvis man er fra udlandet og arbejder på byggeriet af den nye Storstrømsbro. Så er lønnen markant lavere, selvom det er et statsligt milliardprojekt finansieret af skattekroner.\nHavde den laveste pris\nFagbladet 3F kan i denne uge fortælle, at det italienske konsortium Storstrøm Bridge Joint Venture (SBJV), der i 2017 vandt udbuddet på Storstrømsbroen ved at have det billigste bud, i stor stil har hyret udenlandske firmaer, der kommer med egen arbejdskraft - selvom de ved byggeriets start forsikrede at prioritere lokal arbejdskraft.\nIfølge arbejdsmarkedsforsker Jens Arnholtz er der en indlysende grund til, at det er store udenlandske selskaber, der løber med ordrerne på Storstrømsbroen - det handler om prisen.\n“Lønnen er simpelthen for lav”\nAllerede i efteråret 2017, da SBJV vandt udbuddet på Storstrømsbroen, var der frygt for, at SBJV ville bruge billig udenlandsk arbejdskraft for at kunne levere inden for budgettet.\nArbejdsmarkedsforsker Jens Arnholtz har nærstuderet udenlandsk arbejdskraft i Danmark over en årrække og ser en stigende tendens til, at de udenlandske virksomheder medbringer deres egen arbejdskraft med en forklaring om, at der ikke er nok lokal arbejdskraft at få.\n- Vi så for eksempel på metrobyggeriet, at de udenlandske medarbejdere gik til en løn, som er meget lavere, end hvad en dansk håndværker vil arbejde for. Derfor er det ikke kun et spørgsmål, om hvor meget arbejdskraft vi har til rådighed i Danmark, det handler også om, at de udenlandske medarbejdere har nogle helt andre vilkår, siger Jens Arnholtz.\nHan understreger på den anden side, at mange af de store infrastrukturprojekter kræver så meget arbejdskraft, at de ikke ville kunne opføres uden hjælp fra udlandet.\nKan ikke bruge overenskomsten\nHos Byggegruppen i 3F, der organiserer landets bygningsarbejdere, oplever næstformand Palle Bisgaard igen og igen, at de helt store infrastrukturprojekter som broer, metro og supersygehuse bliver bygget med store andele billig udenlandsk arbejdskraft\n- Det er helt indlysende et problem. Både for vores lokale bygningsarbejdere, men også for de mange udenlandske arbejdere, som har langt ringere vilkår end danskerne og reelt er afskåret fra at bruge overenskomsten til at forbedre deres løn- og arbejdsvilkår, siger han.\n- Og på de her store projekter som Storstrømsbroen er det ekstra trist med den udvikling. For her vil danske bygningsarbejdere oftest få en endnu højere løn end den gennemsnitsløn, man kan slå op og finde. Netop fordi de bruger overenskomstens muligheder for at arbejde på akkord eller forhandle sig til en fornuftig timeløn, fortsætter Palle Bisgaard.\nLÆS OGSÅ: Jesper og hans betonsjak tjener kassen på sygehusbyggeri\nVed de nyligt afsluttede overenskomstforhandlinger på det private arbejdsmarked var det et krav fra 3F Byggegruppen at hæve bunden i overenskomsten for at sikre en højere løn til den udenlandske arbejdskraft, der ofte bliver parkeret på overenskomstens mindsteløn.\nDe måtte dog tage til takke med en beskeden stigning på mindstelønnen, da corona-krisen faldt som en bombe over overenskomstforhandlingerne.\nSBJV: Vi griber ikke ind i lønniveauet\nHos italienske SBJV lægger byggedirektør, Luciano Brunetti, vægt på, at de mange udenlandske underentreprenører på Storstrømsbroen har meldt sig ind i arbejdsgiverorganisationen Dansk Byggeri og tegnet dansk overenskomst.\n- De udenlandske bygningsarbejdere tjener markant mindre end gennemsnitslønnen for en lokal dansk bygningsarbejder i området. Hvordan skal det lave lønniveau indfri jeres ambition om at tiltrække lokal arbejdskraft?\nLÆS OGSÅ: OK20: Kamp mod social dumping skal spille hovedrolle\nDet er Vejdirektoratet, der er bygherre på Storstrømsbroen, og her har projektchef, Niels Gottlieb, udtalt til Fagbladet 3F, at man ikke har nogen holdning til, om der bruges dansk eller udenlandsk arbejdskraft på projektet - så længe løn- og ansættelsesvilkår overholder de danske regler.\nLars' firma bød på millionopgave – ordren gik til italienere


Referat fra borgermødet den 30 marts 2017\nReferat fra borgermødet i Bakkehallen den 30 marts 2017.03.30\nFormanden for Lokalrådet Ove Møberg bød velkommen, Han fremhævede at formålet med borgermødet var at følge op på det foregånde borgermøde i 2016, som reulterede i den husomdelte udviklingsplan 2022.\nH an så at opgaven er at sætte fokus på nogle at de fokusområder der er nævnt i udviklingsplanen og at sætte fokus på at gøre byen kendt for at styrke tilflytning til byen.\nArne Thomsen blev valgt som dirigent.\nMajbrith Rasmussen redegjorde for den nye udviklingspulje der er oprettet. Puljen har en bestyrelse der er bredt funderet, men reference til Lokalrådet.\nDer er pt. 180.000 kr i puljen, forsamlingshuset og legeplads på stadion har nydt godt af puljen.\nAlle foreninger i området kan søge, også lokale grupper kan søge fra puljen, ansøgningsskema ligger på Hejnsvig bynet.\nEn ny tilflytter Rachel, der sammen med sin mand er flyttet ind i hus på Kirkevej fortalte om deres oplevelse ved at flytte til byen. Hun pointerede glæde over den gode modtagelse, de havde mødt. De var glade for den velkomstspakke, de havde modtaget.\nHun nævnte det var svært at søge oplysninger om byen, og oplysninger om hvad der foregår i byen.\nDe var glade for deres valg af bolig.\nErik Laursen gennemgik Erhvervsforeninges arbejde med at oprette” Hejnsvig invest”.\nOgså her var målet at få flere tilflyttere til byen.\nErik havde været på besøg i Vestervig, hvor man har en såden inversterings gruppe, gruppen havde købt en del huse i byen, væltet dem og forskønnet byen betragteligt.\nMan havde flere tiltag som planer for den nye invest. Der skal være flere indflytningsklare boliger i byen,\nen kontakt til Varde Boligforening kunne være en ide.\nVi skal være bedre til at gøre de gode ting, vi har i byen mere synlige, f.eks. Kunne man åbne op fra Kirkevej, så man derfra kunne se vores dejlige søområde.\nMan så som et vigtigt punkt at samarbejdet mellem de forskellige foreninger og grupper blev bedre.\nEt af fokus områderne var også at få etableret attraktive byggegrunde, gerne byggegrunde der er synlige.\nErik nævnte også, at det er vigtigt at vi fordeler arbejdet med deforskellige tiltag, så ikke alt ligger på få hænder. I øvrigt er det vigtigt at alle medvirker til at holde vores by pæn, det smitter af.\nOve Møberg. Hvordan får vi vores by mere spændende?\nVi skal have nedsat nogle grupper, der har specifike opgaver, nogle der vil gå foran. Vi skal begrænse os til få opgaver og så få dem gennemført.\nHvad er en attraktiv by? Vi har naturen, vi har mange fritidstilbud, vi har skolen og indkøbsmuligheder. Vi har enkelte byggegrunde til 180.000 kr. måske skal vi gøre som Vorbasse, der har grunde til 80.000 kr. Måske skal vi få komunen til at se på den gamle lokalplan for Søgårdparken, for at få nogle nye attraktive byggegrunde.\nSkal vi undesøge muligheden for en byfornyelse i hovedgaden.\nHvordan sælger vi vores by? Oplysning, gode historier, vores beliggenhed, måske har vi brug for en PR. mand.\nMåske har vi brug for flere udendørs aktiviteter der kan ses, Ungdomsklub, værksted, multibane eller crossbane.\nAttraktiv by: Mange af de førnævnte ting blev drøftet.\nSynlige aktiviteter, Skater bane, gerne samlet omkring skolen med mulighed for et evt. cafe.\nByggegrunde evt, vest for søen.\nBedre info til kommende og nye beboere evt. med kontakt personer lokalt.\nDer oprettes ny Facebook side ”Hejnsvig”. Louise ser på det.\nDer tages kontakt til PR. konsulent. Uffe ser på det.\nDer tages kontakt til ugeblade, aviser m.m. Torben ser på det.\nDer mangles lejeboliger i byen på +100 m2 til børnefamilier.\nForeningerne i området skal blive bedre til at oplyse om alle de gode tiltag de har.\nFitness / Multibane m.m.\nEtablering af fitnesscenter bør sættes i værk.\nEtablering af Multibane undersøges. Det kunne evt. være noget lignende som ved Magion.\nLeo og Bjarne kontakter kommunen om evt, samarbejde.\nOve takkede for god debat, og mindede om, at nu er vi der, hvor der skal sættes projekter i søen.\nEfter en velafholdt workshop, som havde det formål at sætte kursen for fremtidige initiativer i Hejnsvig, vil bynettet gerne lægge op til at fortsætte debatten.\nDeltag i debatten enten på Facebook, og jeg vil prøve at sætte indlægene derfra på bynettet,\neller send en mail til netelaurits(at)privat.dk.\nSe den foreløbige sammendrag af cafe´mødet her>>\nSe også på Hejnsvig sammenholdets by>>\nForslag til projekt fra elever på Hejnsvig skole >>\nMange har spurgt til havd vi nu gør efter at vi med susses har fået samlet midler til, og bygget vores nye hal.\nMed de arangementer vi har haft til formål, at samle midler til den nye hal, har vi fået opbygget nogle tiltag, som har været med til at styrke vores sammenhold i byen, dette skulle vi gerne fortsætte med.\nProblemet med sådanne Arangementer er at der skal startkapital i planlægningen og evt garanti hvis Arangementer der mod forventning skulle give underskud.\nDerfor er det vigtigt, og en lettelse for de enkelte udvalg hvis der står en pulje bag.\nDet der her er tale om er f.sks. Hejnsvig Marked, Julefrokost og evt de beløb som ”Skrotbanden” samler sammen måske flere,\nDet er ikke meningen at de enkelte foreninger skal blandes ind i dette, kun hvis de vil søge om midler.\nDa hverken Markedsudvalget, Julefrokostudvalget eller ”Skrotbanden er en forening foreslås at denne pulje bliver lagt i et underudvalg under Lokalrådet, som dermed er den juristiske bakop.\nPå vedlagte bilag kan I se hvordan en sådan pulje evt. kunne administreres.\nHejnsvig Udviklingspulje har til formål at støtte de arrangementer i byen, som er med til at profilere byen og støtte sammenholdet og udviklingen i hele området.\nPuljen skal være økonomisk backup for disse arrangementer og administrere overskud/underskud fra disse. Der skal til enhver tid være en rimelig arbejdskapital i puljen. Midlerne forrentes bedst muligt.\nPuljen administreres af en valgt arbejdsgruppe bestående af 5 – 7 personer. Det vil være hensigtsmæssigt, såfremt repræsentanter fra HIF, Badmintonklubben og skrotbanden deltager i arbejdsgruppen. Formanden for lokalrådet deltager også i arbejdsgruppen. Arbejdsgruppen har status som et underudvalg under Hejnsvig Lokalråd. Hejnsvig Lokalråd er som forening juridisk garant for puljen (og skal derfor høres ved evt. udlodninger). Puljens regnskab skal hvert år fremlægges på Lokalrådets årsmøde.\nPuljen skal som minimum råde over 50.000 kr. før der kan finde udlodning sted.\nMidler fra puljen kan søges af alle foreninger i området til tiltag, der er til gavn for områdets udvikling. Midlerne kan evt. anvendes som egenbetaling ved ansøgning om støtte fra diverse fonde og puljer, herunder Landdistriktspuljen og LAG.\nForeninger fremsender ansøgninger med budget til den valgte arbejdsgruppe, som herefter, (sammen med Lokalrådet), tager stilling til ansøgningen ud fra de økonomiske muligheder, der ligger i puljen.\nGrupper af borgere kan også fremsende ansøgninger om støtte til projekter, som er til gavn for områdets udvikling.\nDet er arbejdsgruppen, der beslutter, hvilke ansøgninger, der skal tilgodeses. (Lokalrådet vurderer den økonomiske betydning for puljen).\nDELTAG I ILDSJÆLS-VÆRKSTEDET! Er netop kommet hjem efter møde i Lokalrådet, og ja, dét kan godt lyde lidt støvet - Men dét har været dét fuldstændig modsatte! Humørikonet smile Til sensommer afholder Lokalrådet workshop, som skal sætte kursen for fremtidige initiativer i Hejnsvig - OG DU ER INVITERET! Humørikonet wink - Både til workshoppen (datoen senere), men også til at komme med idéer allerede nu: Hvad skal pengene, som vi fremadrettet indsamler, bruges til? Under workshoppen udtrækkes en præmie, hvor alle der er kommet med foreslag, deltager.\nOg også meget gerne starten på debatten på facebook, så det måske kan få flere til at melde ind med idéer, der vil komme postkasser op rundt omkring, alternativt kan man tage fat i Lokalrådet med idéer, hvis man ikke har mulighed for at deltage på andre måder.\n- Jeg tænker disse billeder, kan være med til at give folk en forståelse for idé-tanken, og bredden på den\nMette Thomsen HansenVi skal arbejde for at starte et projekt Sociale entreprenører der er opsøgende i vores lille by både på børn, unge, ældre, pensionister, familier. Det at have nogle koordinerende/rådgivende/støttende i forhold til det der er svært, føle sig inkluderet i byen, at skabe sammenhæng på tværs af alder og social status.


Nordjysk fabrik flytter til Ungarn: Fyreseddel til 175 ansatte - Avisen.dk\nNordjysk fabrik flytter til Ungarn: Fyreseddel til 175 ansatte\n175 ansatte har fået noget af en lyseslukker-besked. (Foto: Screendump, Google Maps)\nLysfabrikken Harman lukker i Frederikshavn og flytter produktionen østpå.\n5. august 2015 15:48\nEndnu en dansk fabrik flytter sin produktion til Østeuropa.\nHARMAN International har i dag offentliggjort planer om at flytte Martins produktion i Frederikshavn til Ungarn. Fabrikken i Frederikshavn beskæftiger i dag 135 timelønnede og 40 funktionærer. Det oplyser NORDJYSKE Medier.\n- Det har været nogle svære overvejelser, ikke mindst set i lyset af Martins mangeårige tilstedeværelse i Frederikshavn og det engagement vores dygtige medarbejdere altid har udvist. Men flytningen er desværre nødvendig, for at vi kan fastholde vores førende position i et konkurrencepræget marked, hvor betingelserne konstant skærpes" siger Lars Dige Knudsen, adm. direktør i Martin Professional, til NORDJYSKE.\nFlytningen til Ungarn er et led i HARMANs overordnede strategi om konsolidering af de europæiske produktionsfaciliteter på tværs af sine fire forretningsdivisioner. HARMAN har over 20 års erfaring med produktion i Ungarn, og beskæftiger i dag mere end 2.200 medarbejdere i landet. Den nye produktionsenhed forventes at nå op på ca. 400 medarbejdere, når den eksisterende produktion er overført.\nColoplast tjente kassen: Rykkede job mod øst\nMartin har i dag indledt de mere formelle forhandlinger om fabrikslukningen med medarbejdernes repræsentanter (SU) samt orienteret Arbejdsmarkedsrådet i henhold til gældende lovgivning.\nProduktionen i Frederikshavn ventes oprethold i fuldt omfang det næste halve års tid.\n- I forbindelse med forhandlingerne omkring lukningen i Frederikshavn, vil virksomhedens fokus være at sikre vore medarbejdere en fair fratrædelsesordning samt hjælp til at finde anden beskæftigelse, siger Lars Dige Knudsen til NORDJYSKE.\nEn endelig beslutning om vilkårene for fabrikslukningen ventes at foreligge inden månedens udgang.\nDirektør sender jobs til Ungarn og får ridderkors